Ngêmilikin utang adalah hal nyang wajar. Tapi, kalo utang nyang adè diantêpin bêgono ajè sêhinggè ngêjè bunga nyang adè ngêjadi mangkin gêdé, ênilah wayah nyang tepat buat nyari carè ngêlunasin utang. Ampir sêmuè lêmbagè pêminjêm danè ngasih suku bunga nyang dibebankan padè pêminjêm. Saban lêmbagè ngêmilikin ketentuan bunga nyang bêrbèda. Adè nyang gêdé amè adè jugè nyang kêcit. Bêrapè gè persentase bunga nyang dikasih puguhnyè êni bakal mêngaruhin keuanganmu. Bunga nyang têrdapêt padè utang èmang cukup memberatkan, khususnyè bagi pêmilik utang. Gêdéan bunga nyang adè bakal berimbas padè arus kas keuangan nyang êlu milikin. Tapi, kalo êlu èmang bertekad buat sigrah ngêlunasin utang-utang nyang êlu milikin, sêbaèknyè disegerakan buat ngêlunasin utang dêngan bunga nyang paling gêdé lêbih dulu. Êni bakal ngêjè bêban nyang êlu tanggung lêbih ringan.


Beberapa kali aye udeh ngerasain gimane rasanye dapet penghargaan, bukan maksud hati tuh udeh terbiasa dapet penghargaan tapi setiap penghargaan tuh punya nilai sendiri. Sebenernya kaga susah buat dapetin penghargaan, asal kite tau potensi apa nyang pengen kite gali. Gali potensi juga jangan dari ikut-ikut aje tapi emang hobi. Kalo udeh ngomongin hobi, ngejalaninnye juga pasti bakal seneng. Butuh waktu juga biar kite nguasain tuh apa nyang kite suka, jadi kaga langsung jadi bisa juga. Hal nyang paling penting juga jangan langsung puas ama kemampuan kite, terus kembangin dan jangan kurangin tuh latihan. Segala sesuatu nyang indah tuh prosesnye juga kaga mudah, jadi aye ngerti tuh sekarang pas ngerasain kalo usaha aye dari dulu tuh kaga sia-sia.


Diandra mêrupakan pêjuang taun jêda nyang ora kênal kata lêlah dalêm ngêjar impiannyah. Wayah diah SMA, diah sêkola di SMA paporit nyang ada di kabupatèn têmpat dia tinggal. Sama kèk siswa laènnyah, diah pèngèn ngêlanjutin kuliah di PTN impian abis lulus SMA. Bêrbagè ujian masup PTN udah diah miluin, tapi takdir bêrkata laèn. Diandra bêlon lolos masup PTN idamannyah. Sêlama taun jêda, diah pokus bêlajar di têmpat lès nyang èmang khusus ngêbuka program kêlas alumni di daèrah Têbêt, Jakarta Sêlatan. Singkat cêrita, abis ngêjalanin taun jêda sêlama atu taun dan miluin SBMPTN pada taun bêrikutnyah, Diandra akhirnyah ditêrima di Unipêrsitas Sêbêlas Marêt, Jawa Têngah. Bêtapa girangnyah Diandra wayah ngêbuka pêngumuman. Diandra pun langsung sujud sukur, têrus ngêdêkêp baba ama ênyaknyah.


Saat terjebak macet, lagi buru-buru, aduh rasanye gedek banget. Menurut psikolog, hal ntu wajar aje terjadi. Namun sebaiknye atasi emosi sebaik mungkin agar risiko penyakit lain kagak muncul. Menurut Rosdiana Setyaningrum, psikolog dari Diana and Associate, marah-marah dan stres karena macet sangat mungkin terjadi pada seseorang. Ini dimungkinkan karena ia tidak bisa memprediksi kapan bisa tiba di tempat tujuan. "Mood-nya sih biasa aje, tapi suka meledak tiba-tiba karena hal kecil. Macet bisa bikin orang marah-marah karena capek sebenarnya. Panik juga bisa karena merasa takut akan telat atau kegiatannya terganggu."Kemarahan yang kerap muncul saat stres ntu sering disalahartikan sebagai kondisi Intermittent Explosive Disorder. Namun menurut Diana, kemarahan akibat macet kemungkinan tak sampai mengarah pada diagnosis tersebut.


Muhammad Rifky Wicaksono, S.H., MJur (Dist)., LL.M., adalah dosen Fakultas Hukum (FH) UGM yang belum lama ini diwisuda dari program master hukum Harvard University. Kisahnya dapat menginspirasi para pelajar untuk tetap semangat dan berusaha. Tahun ini, Rifky juga menjadi satu-satunya orang Indonesia yang lulus dari program Master of Laws Harvard Law School. Kampus tersebut juga merupakan almamater mantan Presiden Amerika, Barack Obama. Prestasi Rifky tidak hanya dapat lulus dengan predikat terbaik di Harvard. Sebelumnya Rifky juga menjadi orang pertama yang mendapat gelar Magister Juris dari University of Oxford di tahun 2017 melalui beasiswa Jardine Foundation. makanya alangkah baiknya kita jangan menilai orang saat ini, kita mesti menghargai siapa tahu kedepannya bisa lebih baik dari kondisi yang sekarang.


Pas entu kelas lagi sepi. Semua murid pake fokus kerjain tugas dari guru yang kagak masuk. Terus tiba-tiba aje ketua kelas entu kelas ngomong ade ujian dadakan dari entu guru yang kagak masuk. Semuanye kudu naro seluruh buku dan alat tulis kecuali satu pulpen, di depan kelas. Wila kaget bener pas denger entu informasi. Apelagi kagak ade murid yang kaget dan protes sama entu pengumuman. Semua temen kelasnye Wila pade patuh naro buku dan alat-alat tulisnye di depan. Terus pas Wila beraniin diri buat protes karena adenye ujian dadakan, temen-temen kelasnye Wila pade ngetawain dan bilang entu cuma prank. Terus kagak lamaan ade ojek online yang anterin kue ulang tahunnye Wila. Wila pun seneng sekaligus kaget karena entu prank.


Waktu itu ketika mengikuti giveaway Shopee kondisi mood saya sedang tidak baik. Saya mengikuti selama kurang lebih 3 hari membombardir kolom komentar postingan giveaway tersebut dengan perasaan sedih akibat suatu hal. Tidak disangka ketika hari pengumuman, tepat setelah Maghrib waktu Surabaya dan sekitarnya saya mendapat notifikasi bahwa akun saya ditandai di postingan Shopee. Ternyata itu adalah pengumuman pemenang dari Shopee. Sebelumnya saya sudah menduga bahwa saya terpilih, sih. Namun biasanya saya hanya menduga-duga saja. Eh, ternyata terpilih juga. Akhirnya itu yang membuat perasaan saya bahagia kembali, Buat yang belum terpilih giveaway jangan sedih ya. Seluruh peserta punya peluang yang sama besar kok. Tergantung upaya dan doa juga! Semoga selanjutnya kamu yang terpilih menjadi pemenang undian


Pergi sendiri ke suatu kota yang berbeda, atau bahkan negara yang berbeda. Berjalan kesana kemari hanya untuk mencari setitik ilmu. Hanya bisa mengingat kata-kata terakhirnye orang tua yang memberikan motivasi untuk kite dalam membentuk kesabaran dalam hati agar bisa menerima keadaan hidup di tanah perantauannye. Walau terkadang keadaannye ntu kagak seperti yang di inginkan, tapi itulah yang harusnye di lalui. Orang tua, dan saudara yang jauh di kampung, tidak akan tahu apa yang di alami di tanah rantau, keluarga hanya tahu bahwa keadaannye baik-baik aje, biar kaga jadi pikirannye keluarga. Soale kite pengennye kagak selalu bergantung pada mereka. Agar tidak ingin terlena dengan kehidupan yang membuat jejak langkah ntu terhenti. Walau terkadang hati menangis karena nasib, namun sebenarnye tangisan ntu hanya membuat lemah. Namun tangisan bisa hadir sebagai ungkapan suara hati.


Orlando marah bener pas tau die diselingkuhin pacarnye, Aeris. Elu tau ape yang bikin Orlando marah bener? Pertama, die marah bener karena diselingkuhin sama pacarnye. Kedua, die marah bener karena pacarnye entu selingkuh sama sahabatnye. Kagak cuma ngerasa diselingkuhin pacar, tapi Orlando juga ngerasa dikhianatin sahabatnye. Terakhir yang bikin Orlando marah bener karena diselingkuhin pacaranye, entu karena die sendiri yang ngide buat ngenalin pacarnye ke temen-temennye. Orlan ngerasa bego. Orlan bener-bener marah karena semua entu. Orlan marah bener karena diselingkuhin pacarnye, sekaligus dikhianatin sahabatnye yang udeh sejak kecil. Orlan bener-bener kagak nyangka pacar dan sahabatnye tega bener. Sejak entu, Orlan yang marah bener karena diselingkuhin putus kontak sama sahabatnye dan mantannye, Aeris.


Pas waktu sekolah dasar (SD) ada murid yang mayan nanya soal pelajaran. Bukan gara-gara nyari perhatian guru, lantaran emang kagak tau malah kagak paham banget apa yang gurunya jelasin. Pas guru lagi diem atawa berenti ngejelasin, tangan kanan anak wadon itu diangkat buat ngunjukkin kalo jia mau nanya. Belom juga nanya, si guru udah ngasih muka kagak enak. Guru itu kagak pake basa-basi langsung ngomong. “ngapa?”. Si murid langsung nanya satu yang jia kagak paham. Abis nanya, guru itu langsung jawab ringkes pake muka yang kagak ngenakin. Sebenernya si wadon masih pengen nanya, cuman ngeliat reaksi gurunya kayak begitu, jia jadi takut. Abis itu, jia ngecek, nanya-nanya lagi ke abang-abang atawa orang yang dia anggep pinter, jawaban yang dikasih guru itu malahan kagak pas. Akhirnya, si murid ini jadi kagak berani lagi buat nanya-nanya. Setiap mau nanya ke guru jia takut kalo jia salah.


Piral sêorang ênyak di Tasikmalaya nyang ngaku tibang bunting atu jêm ajah sêbêlon ngêbrojolin. Ênyak ênih ora ngalamin kêluhan bunting kayak wadon kêbanyakan. Diah ngaku ora pêrnah ngalamin ênêk atau ngidam. Dalêm dunia mèdis, kondisi ênih dikênal dêngan cryptic pregnancy, yakni wayah sêorang wadon ora sadar lagi bunting karna ora adanyah tanda-tanda kêhamilan. Cryptic pregnancy kêbilang kondisi nyang amat langka, bahkan sulit didètèksi liwat tès kêsèhatan konpènsional. Naèknyah hormon sêlama kêhamilan bisa nongolin sêdikit pêndarahan nyang mirip kèk mènstruasi. Hal ênih bisa ngêjadi pênyêbab wadon nyang ngidap cryptic pregnancy ora ngêlakuin tès kehamilan dulu kalu mêreka èmang punya siklus mènstruasi nyang ora têratur.


Di Indonèsia, sêngaja ngêntutin orang laèn èmang kurang ajar, tapi ora ngêlanggar hukum. Laèn lagi kalu kêntut sêmbarangan di Malawi, Afrika. Sêjak 2011 lalu, Malawi ngêgodok kêbijakan nyang ngêlarang kêntut di dêpan umum. Alêsan nyang dikêmukain adalah karna kêntut mêrupakan salah atu bêntuk polusi udara. Kêbijakan ênih ngêdapêt pêrlawanan kêras dari sêbagian masarakat di sonoh. Malawian Aèr Fouling Legislation adalah nama pêraturan pêrundangan nyang ngêmuat larangan kêntut sêmbarangan onoh. Salah atu pasal bêbunyi bahwa saban orang nyang ngêrusak suasana di sêmbarang têmpat ampè ngêbahayain kêsèhatan masarakat atau ngêganggu lingkungan atau pêngguna jalan dihukum bêrsalah atas kêjahatan èntèng. Kalu pêraturan ênih dibêrlakuin, puguhnyah orang lêbih baè-baè wayah kêntut atau sêbisa mungkin nahan kêntutnyah biar ora kêluar, padahal kêntut mêrupakan prosès alami nyang têrjadi di dalêm awak layaknyah buang aèr. Nahan kêntut go bisa bêrakibat buruk bagi kêsèhatan.


Saat kehamilannye tante aye, tante aye kaget banget ternyata positif hamil karena tadinye mau dijarak dulu sama anak yang pertamanye, udeh gitu yang bikin kagetnye pas diperiksa anaknye kembar. Pada saat ntu lahirannye sodara-sodara girang bener dah, bener-bener dinanti banget karena anak-anaknye pade kembar cewe-cewe jadi kaya kaga kebayang aje gemes dan lucunye ntu bocah duaan. Saban emaknye mau USG aje periksa kandungan, kontrol kandungan, aye girang bener dah demen ngikutnye. Pas lagi mau lahirannye aye bener-bener nungguin ntu bocah-bocah ampe lahir, kaya bener-bener gasabar aje gitu ketemu buat ngeliat ntu bayinye lahir. Pas udeh lahir yaAllah bener-bener bersyukur banget karena semuanye berjalan dengan lancar, semuanye sehat bahagia bener rasanye. Pas ntu anak pade udeh di rumah girangnye bukan maen, dijadiin maenan banget dah ntu bayi lucu lucu. Bisa ikutan ngurusinnye ntu pade bocil bahagia banget rasanye.


Waktu sekolah, saban taunnya ada acara jalan-jalan nginep di villa. Waktu itu sekolah ngadain di villa puncak. Villanya gede. Saban kelas ditempatinnya di villa yang beda-beda. Udah gitu, saban villa kamarnya juga ada banyak. Masuk ke dalem, villanya keliatan bersih. Pas masuk ke kamar langsung kaget liat ada meja yang masih ada makanan sisaan. Nah, makanannya dikerubungin semut banyak banget. Merinding ampe begidik banget ngeliat begituan rasanya badan yang dikerubungin. Geli banget. Lagi capek-capek, pengen istirahat malah kudu ngeberesin dulu. Gedek banget ama orang yang ngeberesin abis makan begitu. Kudunya kita jaga keresikan tempat orang. Penjaga villa juga kudunya meratiin lagi tempat yang mau disewain.


Waktu ntu aye di rumah kepengen kekamar mandi jam 2 malem, liat jelas bangat bayangan muka item di jendela, sosoknye item kayak kebakar, ame matanye nyang melototin aye, aye masih setengah sadar ngantuk pura-pura kagak liatin, asal tau aje di belakang rumah aye ade makam bocah remaja nyang meninggal ude lama banget, dulunye sebelom tanahnye dibeli ame babe aye, anak si nyang punye tanah meninggal terusannye di kubur disono, tapinye begitu tanahnye di beli, makamnye kagak dipindahin. Ade juge waktu tetangga aye meninggal, ade suara menggedor-gedor pintu nyang digedor kenceng "Bugh!! Bugh!! Bugh!!! " emak aye ngebangunin aye buat ngeliatnye, tapinye aye kagak berani ngeliat, lantaran keinget cerita horor nyang aye baca di twitter, takutnye ntu pocong nyang gedor-gedor pintu, suare keras gedoran pintu lumayan lame dari jam 1 dini hari sampe subuh sekitaran jam 4, aye kagak bise merem lantaran jarak pintu nyang di gedor, paling deket ame kamar aye tidur, untungnye aye kagak kepo buat ngebuka gordeng jendela kamar aye, kagak kebayang kalo pas nyoba ngeliat die juge kepo pengen ngintip, pan kagak kebayang horornye.


Êluh perlu tahu cara menjahit celana sobek tanpa mesin jahit. Jadi, êluh ora perlu membeli celana baru kalu celanamu sobek. Pertama, rapikan sisi-sisi lubang dêngan nêtêk terlebih dahulu benang-benang nyang terlepas dari bagian celana nyang sobek. Selanjutnya, masukkan benang kê dalêm jarum ama buatlah simpul nyang kuat di ujung ekor benang buat menahan benang kain wayah mulai menjahit. Terakhir, jahitlah celah di kain ampè ngêjadi rapat. Tekan ama pegang kain biar sobekan di celana dapat tertutup dêngan rapat. Kemudian gunain cara menjahit vertikal buat merapatkannya. Mulailah jahitan dêngan jarak 1 cm dari tepian lubang. Lanjutkan sampè melewati 1 cm dari sisi laèn di lubang. Setelah melebihi panjang lubang, kecilkan jahitan. Tarik benang kuat-kuat, putuskan, ama rapikan biar ora ada benang nyang terlepas. Mulailah jahitan sekitar 1 cm sebelum menjahit segel tepian lubang.


Kalo orang jahat, biasanye maling tuh suka ngancem orang pake benda tajem tuh. Si maling tuh sengaja ngelakuin itu supaya die kaga ketauan ama orang-orang. Cuma kite kaga usah pake ngelawan dah kaga kondisinye udeh kaga mendukung mah, demi harta nyang kite selametin malah nyawa bisa melayang. Mangkanye, sebelom ke tahap itu kite mesti waspada ama lingkungan sekitar. Jangan ampe hal nyang kite lakuin mencolok dan bikin orang mao berbuat jahat ama kite. Namanye idup mah emang harus selalu ati-ati sih karna kalo kaga kite bisa kaga terkontrol. Jadi tetep sayang diri sendiri dari pada harus ngelerain diri dalem situasi nyang biki diri sendiri tuh dalem bahaya.


Mênurut Rosdiana Sêtyaningrum, psikolog dari Diana and Associate, ngomèl-ngomèl ama strès karna macêt amat mungkin têrjadi pada sêsêorang. Ênih dimungkinin karna diah ora bisa ngêprèdiksi kapan bisa nêba di têmpat tujuan. Macêt bisa ngêja orang ngomèl-ngomèl karna capèk sêbênêrnyah. Panik juga bisa karna ngêrasa ngêri bakal têlat atau kêgiatannyah kêganggu. Kêsèwotan nyang sêring nongol wayah strès sêring disalahartiin sêbagè kondisi Intermittent Explosive Disorder. Tapi, kêsèwotan akibat macêt kêmungkinan ora sampè ngarah pada diagnosis onoh. Intermittent Explosive Disorder onoh kalu têrjadi têrus-têrusan dêngan sêlang waktu têrtêntu, ora sêsêdêrhana kalu kêjêbak macêt. Tumannyah karna pola asuh, gènètik, atau masalah kimiawi otak. Orang nyang strès karna macêt èmang bisa jadi lêbih èmosional, tapi bêlon têntu bisa dibilang sêbagè kondisi Intermittent Explosive Disorder.


Doel ngarti die lanang, nyang kudu banyak beraninye buat ngelindungin wedon-wedon nyang die sayang. Cuman, Doel bete aje kalo ade orang nyang ngeremehin ketakutan die. Emangnye lanang kagak bole takut, ape?! Doel sebel, soalnye die kejebak di antara temen-temen wedonnye nyang jejeritan gegara ngeliat kecoa ujug-ujug ngacir di kelas mereka. Temen-temen cowoknye pade masi di bawah, ngantre buat paksin. Doel kelupaan bawa kartu paksinnye, jadi kudu balik ke kelas, terus malah kejebak begini. Mane temen-temen wedonnye pade nyuruh-nyuruh die ngegebah ntu kecoa lagih! Padahal, kan, Doel takut! Cuman, gegara die udeh didemo atu kelas persi wedon, akhirnye die ngeberaniin diri buat megang sapu ame ngedeketin kecoa nyang lagi anteng ngerayap di tembok. Iye, anteng, ngerayap, di tembok. Sebelon ujug-ujug balik arah ke pala Doel dan inggap di sane. Nyawa Doel kek kesedot ntu hewan nyang karang nangkring di atas palanye. Bruk! Doel pingsan. Dalem atinye, sebelon ilang kesadaran, die kagak mao lagi ade urusan ame kecoa!


Kalo kite emang tipe orang nyang suka mabok kendaraan kite tuh harus sadar diri supaya tau kondisi. Kalo kite sering mabok ya seenganye bawa alat nyang bisa bikin kite enakan kaya pake koyo biar kaga masuk angin, trus juga bisa minum obat anti mual. Usahain juga bawa kantong plastik sendiri biar orang tuh kaga pada jijik liat muntahan kite. Mentang-mentang kite orangnye mabokan jangan cuma maumye dingertiin aje, orang kan dalem perjalanan sama-sama repot jadi punya insiatip sendiri buat ngadepin permasalahan mabok kendaraan. Antisipasi juga bawa kebutuhan sendiri selama perjalanan jadi kaga ngerepotin orang, kalo mao pergi jauh supaya siap-siap dari jauh-jauh hari.


JamaN dulu, bocah kecit seneng betul kalo diajak keliling pas lagi taun baruan. Ada bocah yang minta jalan-jalan ama abangnya naek motor vespa. Pas udah di jalan, si abang ini sering bunyiin klaksonnya tiap ketemu orang yang bawa vespa. Jadi, saling tegor-tegoran kalo ketemu sesamanya. Pas di tengah jalan juga vespa yang dibawa abang itu sering banget mati, businya putus. Waktu udah malem, bocahnya udah ngantuk, si abang ngajak pulang. Macet banget, pas di situ sering banget endet-endetan remnya. Pas jalanan udah ada yang sepi, udah lancar. Pas mau berenti ngedadak vespanya kagak bisa direm. Gara-gara sebelomnya sering ngerem terus, jadinya remnya loncer. Bagusnya, waktu itu jalan udah mulai rada lancar. Cuman, tiap berenti kudu ngelambantin dulu baru bisa ditahan pake kaki. Kalo kagak, maenin di koplingnya.


Bejibun perusahaan yang besar maupun menengah kecil, seperti tempat makan, atau penginapan, penjual kaki lima yang terkena imbasnye juga di masa pandemi. Saat pemerintah pusat memutuskan untuk melarang seluruh kegiatan yang ada di luar rumah, gunanye biar kaga ada ketemuan sama sekali. Jadi kalo mau transaksi cuma bisa belanja melalui daring aje. Sekolah, dan kerja pun di lakukan dari rumah. Hal ini berlangsung cukup lama, bahkan sampe saat ini masih banyak akhirnye perusahaan yang memilih memperkerjakan karyawannye di rumah aje jadi kalo mau rapat ape semuanye melalui online. Hal ntu semuanye harus dijalanin dengan penuh kesabaran pastinye karena ga gampang. Sungguh miris yang bernasip kurang baik di PHK dari perusahaan, emang ada yang mendapatkan pesangon tapi namanye duit kan kaga tahan lama, belom lagi kalo keperluannye kite bejibun yekan.


Ketakutan gegara ngeliat kecelakaan ato hal-hal nyang behubungan ame itu, kek misalnye darah, badan manusie nyang potel-potel, dan sebagenye, jadi hal nyang wajar kalo kagak terus-terusan ame kagak ganggu kesearian. Rasenye emang kek badan lemes bangat, jantung bedebar-debar, cemas, ame bise aje ngerasain kaget luar biase. Sayangnye, dr. Velika Devina dari Alodokter, ngomong kalo gejala-gejala kek gonoh kagak selalu bise dianggep sekedar ketakutan aje, tapi bise juge gangguan irame jantung, serangan panik, gangguan panik, pobia, PTSD, ame gangguan cemas. Baenye, kalo emang udeh ganggu bangat, neh, apelagi beneran abis ngeliat kecelakaan di depan mate, buru-buru konsulin ke dokter biar kagak tejadi nyang buruk-buruk ame badan dan mental kite, ye.


Sekarang pan aye udah duduk jadi mahasiswa, seneng rasanye bisa lulus ujian dari SD ampe SMA, kaga berasa juga waktu cepet berlalunye. Dimulai dari SD, aye tuj tipe orang nyang takut banget kalo dapet nilai jelek, jadi daridulu tuh belajar mulu karna takut ada nyang ga lulus. Saban tahun naik kelas bersyukur banget, karna ada beberapa siswa nyang tinggal kelas. Takut banget juga dimarahin guru kalo ampe kaga paham ama pelajaran nyang diajarin, bisa bediri tuh di depan kelas, pan malu banget ya jaman itu. Lulu ujian sekolah pas SMP lebih mendebarkan lagi dah, soalnye aye masuk SMP islam jadi ujiannya jadi ada tambahan dong, tapi syukurnya aye lulus dengan hasil nyang memuaskan, seneng banget ni hati selama sekolah dilancarin.


Melihat video prank atau lelucon yang beredar, ya ntu salah satunye membuat kaget target prank dengan dikagetkannye munculnye pelaku prank yang mengenakan kostum hantu, biasanye terjadi di lift, saat membuka pintu, atau bahkan di jalan raya. Menurut Cambrigde Dictionary, prank  ya ntu ngebahas mengenai to play a trick on someone that is intended to be funny but not to cause harm or damage. Dari definisi ntu tersebut dapat kite simpulkannye bahwa prank merupakan kegiatan permainan yang menggunakan trik maupun lelucon yang terbilang nakal kepada seseorang namun tidak dimaksudkannye untuk melukai atau membahayakannye orang tersebut. Tindakannye prank tersebut biasanye menimbulkannye gerakan refleks yang kagak dapat dikontrol sepenuhnye oleh manusia karena gerakan refleks tersebut merupakan gerakan spontan yang dikeluarkannye oleh tubuh, dan digerakkan oleh otak untuk mengeluarkannye suatu reaksi yang dapat berdampak pada orang yang dilihatnye saat ntu. Jika gerakan refleks tersebut menimbulkan peristiwa pidana, maka perlu untuk melihat peristiwa pidana tersebut dari unsur-unsur hukum pidananye.


Nyak ama Babeh kan orang jualan, kalo aye libur sekolah sering tuh pagi-pagi diajak kepasar buat belanja dagangan. Namanye bocah mah seneng bae diajak kepasar karna banyak nyang bisa dipintain di sono. Kaya macem ciki-cikian lah maenan lah. Cuman aye tuh ke pasar Kemiri Muka nyang ade di Depok. Itu pasar jorok banget si menurut aye, di mana-mana pasti ada nyang namanye tumpukan sampah. Tapi, orang banyak juga nyang jualan makanan mateng, dengan cueknye die pada makan di samping tumpukan sampah. Dari kecil aye termasuk orang nyang gelian, jadi kaga mao tuh diajak muter di pasar, lebih milih nunggun trus dititipin dah ama tukang sayur langganan.


Pêngalaman tromatis ngêgoncangin ama ngêlêmahin pêrtahanan indipidu dalêm ngadêpin tantangan idup sêari-ari. Siapah go bêkêmungkinan buat nampilin rèaksi bêlêbihan akibat pêngalaman nyang bêgonoh ngêjutin, ngêriin, ngancêm, nyêdihin, sêhingga nimbulin troma. Wayah pêristiwa tromatik dialamin sêsêorang, mangka diah bakal nanggêpin ama ngatasin ama mèkanisme pêmulihan nyang dimilikinnyah sêhingga ora bêdampak nègatip, tapi bagi sêbagian orang kêjadian onoh ora sêlêsè sêhingga ngêbêkas luka ama rasa nyêri dalêm waktu lama ama bêkêpanjangan nyang udah mêngaruhin prilakunyah. Mêrèka ngalamin strès pascatroma atau nyang disêbut ama PTSD. Dalêm kêadaan onoh, mêrèka punya risiko tinggi buat ngalamin gangguan mèntal kayak panik, dèprèsi, pobia, obsèsip kompulsip,  amè laèn sêbagènyah.


Manpaat nabung ora tibang nyèhatin sêcara pinansial, tapi juga nyèhatn sêcara mèntal. Sêjumlah pênêlitian nyang dilakuin psikolog ngungkapin kalu nabung juga bisa ngasih kêtênangan batin. Dêngan adanyah cadangan duit, pikiran sêsêorang bakal lêbih kêkontrol wayah ngadêpin situasi nyang ora diduga. Kondisi kêuangan nyang stabil ama aman cêndêrung ngasih dampak positip bagi kêsèhatan mèntal. Sêbaliknyah, kondisi kêuangan nyang ora stabil bakal ngasih dampak nègatip. Hubungan kêuangan nyang buruk ama kêsèhatan mèntal kayak lingkaran yang saling bêrkaitan. Wayah kondisi pinansial buruk, kêsèhatan mèntal sêsêorang bakal otomatis kêganggu. Wayah kêsèhatan mèntal kêganggu, sêsêorang bakal mangkin sulit ngatur ama ngatasin masalah kêuangannyah. Bêgonoh sêtêrusnyah.


Setelah berbelanja bahan makanan di kawasan Prenzlauer Berg di Berlin baru-baru ini, saya melihat insiden menarik seorang pria pingsan di jalan, mungkin karena minum alkohol terlalu banyak atau konsumsi narkoba. Dua polisi berusaha memindahkannya dari trotoar. Ketika saya lewat, datang polisi ketiga, dan dia berkulit hitam. Ini adalah pertama kalinya saya melihat seorang polisi kulit hitam di Jerman. Saya memang sering melihat warga kulit hitam di banyak tempat di Jerman, tetapi saya jarang melihat mereka bekerja dalam bidang pekerjaan yang berhadapan dengan publik. Mereka cenderung kurang terlihat – misalnya terbatas di dapur restoran, atau sebagai penjaga toilet umum dalam kata lain mereka menutup diri dari dunia luar karena mereka merasa dinomor duakan ddalam lingkungan.


Pas taon 2019, Alsa seneng bener bisa ketemu idolanye dan bisa liat secara langsung kemultitalentaan idolnye. Alsa ketemu idolanye pas di konser. Nah pas di konser, Alsa kagak cuma seneng karena performa idolanye yang keren bener, tapi karena idolanye juga kocak. Pas entu intinye Alsa seneng bener karena bisa ketemu idolanye, nyaksiin langsung kekerenannye mereka, dan bercanda bareng. Nah ternyate, ngerasa seneng pas ketemu idola entu wajar. Idola itu kan orang yang kite sukain. Ketemu orang – dalam hal ini idola – wajar aje bikin kite seneng. Kite yang tadinye lagi ngerasa tertekan dan emosi negatif laennye, pas liat yang kite sukain – misalnye idolanye – kite jadi langsung ngerasa seneng. Jadinye wajar deh kalo si Alsa bisa seneng bener karena ketemu idolanye di konser!


Kaga cuma dibedain karna pelit, aye juga dikatain item karna dari Jawa. Padahal pan nyang item buka cuma orang Jawa dah perasaan. Orang dari mana-mana juga banyak dah nyang item. Mereka tuh selalu liat sisi jelek orang Jawa aje. Giliran nyang bagus-bagusnye aja kaga disebutin tuh. Pokoknye mereka tuh sentimennye keliatan banget mentang-mentang babe aye tuh dari orang Jawa. Sebutan Jawir udeh melekat banget di kuping karna aye dipanggil dengan sebutan ntu. Rasanye tuh udeh eneg, trus keluarga juga kaga ada nyang kesian gitu liat aye di ojok-ojokin begitu. Padahal, ada juga nih nyang maknye orang jawa juga, tapi katanye tuh kalo keturunan dari ibu kaga kuat, nyang penting bapaknye oramg Betawi.


Orang yang ngerasa ngeri gara-gara diancem itu wajar banget. Kalo kita ngadepin anceman, terus kagak ada rasa ngeri, itu malahan rada bahaya. Pas lagi ngerasain ngeri, orang bakal nanya, ngapa kita ngerasa ngeri. Kita malahan kudunya nanya kalo kita kagak ada rasa ngeri. Ngeri, takut itu sehat, soalnya pas lagi ngerasa ngeri itu ternyata tanda badan kayak lagi ngomong kalo ada yang kudu dibenerin. Badan orang punya tanda kayak perasaan atawa emosi yang kagak nyaman. Kagak jarang kalo ada tanda itu keluar di badan, kayak gementer, ngerengked, keringet ama badan jadi anyep. Tanda-tanda itu tujuannya ya biar kita sadar ada apa-apa yang kudu kita benerin.


Wayah êluh ngêlakuin kêsalahan ampè akhirnyah diomèlin adalah wajar kalu diri êluh kêmudian ngêrasa bêrsalah ampè nongol pêrasaan cêmas, ngêri, ama sêdih. Pêrasaan onoh justru baèk ama bisa ngêjadi landasan sikap buat bêupaya ngêjadi pribadi nyang lêbih baèk sêhingga ora lagi ngêlakuin kêsalahan sêrupa pada kêmudian ari. Tapi, kalu pêrasaan cêmas ama ngêri onoh nongol sêcara bêlêbihan, tanpa paham pêrsis kêsalahan apah nyang udah dipêrbuat, bahkan misalnyah ampè ngêja êluh ora bisa bêpikir jêrnih atas apah nyang kudu dilakuin buat mêrbaèkin kêsalahan, puguh hal onoh ora bolèh diantêpin. Sêlaèn karna krisis idèntitas diri, bisa jadi juga karna nyang êluh rasain onoh têrkait suatu gangguan kêjiwaan.


Waktu kecil kan aye demen banget tuh naek sepeda. Kalo udeh naek sepeda bisa-bisa lupa waktu dah kaga inget mandi, malah juga kaga inget ama makan. Waktu itu ceritanye aye kaga punya sepeda trus dipinjemin dah ama sepupu aye, cuman die kaga bilang tuh kalo nih sepeda nyang mau dipinjem tuh ade masalahnye. Aye pake ngebut karna kalo kaga gitu aye bisa ketinggalan ama temen-temen. Tapi, pas dibelokan aye kaget tuh tiba-tiba ade motor, namanye belokan kan kaga keliatan. Di situ aye baru sadar kalo remnya tuh blong. Dari pada nabrak motor orang jadinye aye milih buat buang arah trus nabrak tembok dah.


Kejadian nipu sekarang tuh bukan secara online doang, di tempat-tempat umum kaya di mesin ATM juga udeh banyak. Nah, mangkanye kalo buat ibu-ibu ada baenya mau ngambil duit tuh ditemenin. Soalnye, sasaran empuk pelaku tuh ya orang-orang tua. Modus penipuan die tuh dengan bikin atm korbannye nyangkut, trus abis itu pura-pura dibantuin. Padahal, pas bantuin tuh pelaku lagi liat kode pin nyang dipunya dari korbannye. Nah, pas udeh kelar, kaga tau gimana ceritanye tuh kartu atm udeh di tuker ama punya si pelakunye. Pas dituker ya dikosongin tuh isi duitnye, karna kan die udeh tau pin dari kartu atm nyang dia pegang.


Pergi ke pusat belanja kaga ada abisnye sama yang namanye promo promo yekan. Apelagi kalo lagi ada PRJ Pekan Raya Jakarta yang diadainnye kalo pas Jakarta mau ultah aje, tiap taon dah ntu acara ade. Isinye macem bazaar yang bejibun ganyeman, baju, mainan, dan lainnye di jual dengan harga yang lagi murah, bejibun orang pade nyerbu dah ntu tempat buat nyari promonye. Mau yang muda ampe tua bangka pade nyerbu laki cewe juga sama aje. Pas di undi ada emak-emak yang dapet voucher belanja tas 200ribu rasanye giranh bener dah ntu emak, langsung dah diborong belanjaan yang die mau beli.


Setiap hari ntu tentu kite melakukan berbagai aktivitas yang memicu keringat. Seringkali keringat yang muncul memicu bau badan sehingga kepercayaan diri akan menurun. Nah, coba lakukan cara berikut untuk mengembalikan kepercayaan diri kite. Ape lagi masa-masa remaja lagi aktif-aktifnye dan temen-temen biasanye udeh peka banget sama yang namanye bau. Makanye biar ga malu dan minder atau takut karena bau badan kagak sedep, kite harus merawat badan biar kaga bau. Keringat berlebihan yang juga dikenal sebagai hiperhidrosis bisa disebabkan oleh ketidakseimbangan hormon, emosional yang tinggi, konsumsi makanan pedas, olahraga, atau stres. Karena aktivitas yang padet, ape lagi kalo ntu di luar, jangan pernah lewatkan mandi setidaknye 2 kali sehari. Kebiasaan ntu mutlak dilakukan karena akan membantu memerangi keringat berlebihan dan menyingkirkan bau kagak sedap.


Bêrikut tips milih hadiah têrbaèk nyang bisa êluh lakuin. Pêrtama, kasih hadiah nyang bisa dipakè têrus-têrusan. Dalêm milih barang nyang dijadiin sêbagè sêbuah hadiah kudulah mêratiin pungsi dari barang nyang dikasih ama kêtahanan dari barangnyah. Kêdua, bikin daptar barang nyang mêrèka dêmênin. Dêngan ngêja daptar barang nyang mêrèka dêmênin, mangka hal onoh sêcara ora langsung bisa ngêgampangin êluh dalêm ngêmilih barang nyang sêsuè buat dijadiin hadiah. Kêtiga, cari hadiah nyang bisa ngasih pêngalaman nyang bêrkêsan buatnyah. Dêngan adanyah kêsan onoh bisa mêrêrat tali pêrsodaraan ama kasih sayang. Têrakhir, cari kado nyang unik ama ora pêrnah kêpikiran ama pênêrima hadiah. Hal ênih bêrtujuan supaya pênêrima hadiah ngêrasain usaha nyang kita kasih buat ngasih hadiahnyah.


Saban manusia puguhnyah punya rasa ngêri. Rasa ngêri nyang paling umum dirasain ama manusia adalah rasa ngêri pada hantu. Wayah sêsêorang ngêrasa ngêri ama hantu atau pènomèna paranormal laènnyah, salah atu rèaksi natural nyang nongol adalah bêrusaha ngacir sêgancang-gancangnyah, padahal pênêlitian justru ngunjukin bahwa ngindarin kêngêrian tibang bakal ningkatin rasa kêcêmasan ama ngêlêbih-lêbihin rèaksi êluh têradêp kêngêrian onoh. Dêngan bêgonoh, coba dah lawan kêngêrian êluh ama logika daripada ngindarin atau ngumpêt di baliknyah. Misalnyah, kênalin bêntuk kêngêrian êluh ama alêsan êluh ngêrasa ngêri. Tanyain ama diri êluh dèwèk, "Sêpêrti apah situasi têrburuk nyang mungkin têrjadi kalo kêngêrian guah ngêjadi kênyataan?"


Ngerase malu ame hal-hal tetentu enih jadi perasaan nyang normal gegara manusie emang diciptain buat ngerasein ntu pada hal-hal tetentu. Misalnye, kalo celane tetiba robek di muke umum. Kek mane carenye manusie bise kagak ngerase malu? Biasenye, kejadian enih diiringin ame bunyi nyang menggelegar dan bikin orang-orang nengok ke arah suare, alias ke arah kite! Ade nyang ngeliatin muke merah kite, ade juge nyang ngeliatin sumbernye langsung, alias biasenye bagian pantat ato selangkangan. Jadi pusat peratian gegara hal nyang kagak bae-bae aje pasti bikin rase malu kite ningkat drastis. Muke jadi merah, bingung kudu ape, ame bawaannye pengen nguburin diri aje daripade diliatin orang-orang, ude jadi pikiran nyang normal dan emang sering dialamin manusie di muke bumi enih.


Aye pernah ngerasain ditodong ame preman di atas bis tingkat di Jakarte, kagak kebayang dah bisa kejadian ntu peristiwa. Waktu ntu aye naek langsung ke atas, andepah lebih enak liatin pemandangan, kondisinye cuman aye dewekan tu waktu ntu. Tapinye di tengah-tengah perjalanan ade orang nyang naek ke atas. Kagak lama halte sekolaan bentaran lagi sampe, aye siap-siap turun dah tu dari bis, nah pas aye jalan dari arah belakang ada nyang berentiin aye sambil tangannye ngodok belati dari balik bajunye. Nyang aye lakuin ntu tetep berusaha nguasain keadaan, ame sambil nolak permintaannye buat nyerahin dompet aye. Waktu ntu aye pengen ke sekolaan buat daftar ulang. Kalo aye ampe keilangan uang daftar ulang bakal ngerepotin kolot dah maka dari ntu aye pertahanin sekuat tenaga. Aye kagak takut diancem, kalo ude diancem ampe dijorogin terus ngejoprak aye udah kuda-kuda bakal jorogin balik ntu preman, sambil gegemberetan sebisanye. Alhamdulilah sih untungnye masih dilindungin, kagak jadi ntu preman macem-macem lantaran petugas karcisnye naek ke bis atas.


Dari manakah rasa ngêri kita têradêp hantu ama hal-hal goib ênih bêrasal? Frank T. McAndrew, Propèsor Psikologi dari Knox College mungkin punya jawabannyah buat kita. Dalêm artikêlnyah, McAndrew nêrangin rasa ngêri kita têradêp hantu atau hal-hal bêbau goib datêng dari agama nyang kita anut. Bêbêrapah pênêliti bêpêndapêt, agama bêrèpolusi sêbagè pêrangkat manajêmèn tèror. Ênih adalah cara praktis pêranti ngilangin kêorapastian sêputêr salah atu hal paling ngêriin nyang bisa kita bayangin, yakni kêmatian. Ampir saban agama ngasih pênjêlasan têntang hal nyang têrjadi pada kita abis kita mati dêngan jaminan bahwa kêmatian bukanlah akhir. Agama nyang hadir pêranti ngêrêdain kêcêmasan kita têntang kêmatian menurut McAndrew punya èpèk buruk dalêm ningkatin kêmungkinan kita kuwatir têntang hantu, roh, ama makhluk goib laènnyah.


Suasana hati aye kalo lagi mens tuh bener-bener kaga kedeteksi dah. Mau ngapa-ngapain tuh rasanye kaga demen, trus juga bete aja gitu ke mana-mana. Maunye tuh males-malesan aja di rumah. Soalnye kalo mens tuh perut suka keram jadi bikin kite kaga bisa ngapa-ngapain. Nah karna kaga bisa ngapa-ngapain itu jadi kite tuh bawaanye kesel. Udeh gitu bisa lama lagi prosesnye, bisa dua ampe 2 hari lah. Jadi, aye kadang suka minta maap kalo lagi waras trus ngejauh karna bakalan nyebelin banget. Ya sebenernye kaga langsung marah si, cuma rada sensitip aje tuh kalo denger banyolan-banyolan kecil gitu. Emang dah kalo hormon orang mens tuh bisa ngerubah kite jadi monster.


Bulan lalu aye ketemu temen aye nyang merantau ke Palembang, ketemunye juga kaga sengaja pas lagi dateng ke kondangan. Dia tiba-tiba ngasih kabar kalo die juga ad di tempat nyang sama. Kaget banget akhirnye ketemu karna udeh hampir 2 taun tuh kaga ketemu die. Di kesempatan nyang bener-bener mepet itu akhirnye kite sempetin tuh buat ngobrol ama foto bareng. Kaga nyagka banget dah bisa ketemu lagi, mungkin dia baru bisa ngobrol lama pas awal tahun depan. Karna baru kali itu die cuti agak panjang. Sebenernye die juga kaga niat buat pulang, cuma karna ada hal nyang harus di beresin die pulang trus sekalian dia kondangan tuh.


Maksud orang tua emang bae nyuruh kite maen ama sepupu biar bisa dijagain, cuma kenyataannye bukan dijagain malah dibully. Parahnye sepupu aye tuh kaga bully fisik doang, mereka kaga segen buat nyakitin fisik. Kaya ngelempar belimbing muda rame-rame ka arah aye, jadi dulu kan Nenek aye punya kebon trus ditanemin belimbing. Kalo lagi musimnya belimbing nyang bagus kan suka tuh dibungkusin biar kaga kena hama. Disitu juga dipilihin tuh belimbing nyang masih pada ijo. Nah kalo becanda, sepupu aye tuh pada sering ngelemparin ke arah aye, kan keras ya apalagi kalo ditempong. Udeh gitu mereka lakuinnye sambil ketawa kaya kaga ada rasa nyesel gitu.


Salah atu upaya nanggulangin pêmbuang sampah di sungèi nyang bisa ngêja mêrèka jêra adalah dêngan nuncêbin papan inpormasi nyang bêrisi sanksi pidana. Dalêm papan inpormasi onoh warga nyang ngêbuang sampah sêmbarangan bisa dikênain denda 100 juta rupiah sêsuè dêngan pêraturan undang-undang. Sêlaèn ngêbayar dênda, papan inpormasi onoh juga bêrisi kêtêrangan bahwa pêmbuang sampah sêmbarangan bakal kêna sanksi pidana minimal 4 taun pênjara. Ênih bisa ngêjadi pêngingêt buat mêrèka. Lalu, karna ora tibang pêmêrèntah nyang bêrtanggung jawab dalêm ngatasin sampah di Indonèsia, warga go dituntut buat bêpêran aktip dalêm ngêlakuin pênanggulangan sampah. Salah atu caranyah adalah dêngan ngêja sanksi sosial nyang udah disêtujuin olèh sêluruh warga masarakat.


Sore enih, Doel diminta Enyak ame Babeh nyusulin mereka ke rume sakit. Doel nurut bae, soalnye tau engkongnye ude lame dirawat gegara penyakit jantung. Kesian juge sebenernye Doel, ude bangkotan gonoh masi bae ngerasain sakit-sakitan. Begitu nyampe rume sakit, Doel langsung ke ruang rawat engkongnye. Tenyate ude rame ame keluargenye nyang laen. Pade ngumpul di sonoh juge Encang, Encing, sepupu, ponakan, macem-macem, dah. Perasaan Doel agak kagak enak aje. Apelagi pas liat engkongnye udeh kagak sadar, cuman jantungnye ke-detek masi detak di elektrokardiogramnye. Doel dateng pas bangat waktunye lohor. Langsung, dah, pade ngecoblak wara-wiri gantian mao solat. Doel diem aje, die baru nyampe, jadi mao nunggu engkongnye dulu. Keluarge besarnye pade maklum, jadi nyang tue-tue pade keluar ruangan, mao solat di musala rume sakit. Doel kebagian jaga engkong ame sepupu dan ponakannye nyang masi kecil. Ruangan jadi agak hening, cuman kedengeran nyit-nyit bunyi alat-alat aje. Ampe ujug-ujug grapik di elektrokardiogramnye jadi kagak beraturan. Doel liat engkongnye juge kejang-kejang. Bari panik keringet dingin, Doel mencet tombol nyang buat manggil suster. Kejadiannye cepet bangat. Kek pilem make mode timelapse, Doel nyang udeh lemes bangat dibawa keluar ruang rawat, terus kagak lame kemudian disamperin ame dokternye. Dikasi tau kalo, engkong Doel udeh kagak ade.


Perusahaan juga jaman sekarang tuh kudu perhatiin karyawan, apalagi perusahaan nyang suka ngirim-ngirim barang pake truk-truk gede. Pan kite kaga dikit denger kabar truk bawa barang remnya blong. Emang die kaga takut apa ye orang laen lagi dalem bahaya, trus kan nyang rugi perusahaan itu sendiri. Apalagu kalo nimbulin banyak korban jiwa. Dalem hal ini si kaga tau dah di mana letak nyang salah, entah supirnye nyang sembrono apa perusahaannye nyang kaga patut ama keselamatan. Soalnye kan pasti di cek berkala ya setiap kendaraan nyang jadi tumpangan buat ngsnter barang perusahaan. Harusnye diperhatiin bener-bener biar kaga keulang lagi tuh banyak kejadian di berita.


Budaya populèr prank udah kêsêbar di bêrbagè kalangan. Bêrbagè macêm rèaksi dari korban, mulè dari kagèt, êmpêt, kêtawa, sèwot, ampè ngêri ngêdatêngin kêpuasan dèwèk bagi pêlakunyah. Prank udah ngêjadi salah atu kontèn paporit para krèator kontèn nyang akhirnyah diimitasi ama pênontonnyah. Sêbênêrnyah, apahan sih prank? Mênurut Cambridge Dictionary, prank adalah sêbuah trik nyang dimaksudin buat ngêlucu, tapi ora buat nyêbabin kêrugian atau kêrusakan. Prank têrus mangkin bêkêmbang sêhingga diartiin ngêjadi sêbuah trik badêr nyang dilakuin pada sêsêorang dan tumannyah nyêbabin korban ngêrasa jêngah, kêlimpungan, ampè ora kêrasan. Orang nyang ngêlakuin banyolan ênih tumannyah disêbut dêngan ‘practical joker’ atau ‘prankster’. Prank sêkudunyah adalah tindakan nyang dilakuin buat ngundang tawa, tapi kebanyakan justru ngundang kontropèrsi.


Kite juga jangan cuma waspada ama pembullyan, jangan kite fikir anak maen ama orang nyang lebih gede tuh aman-aman aje. Justru tuh kite perlu naro curiga kalo orang gede tuh seneng maen ama anak kecil doang. Soalnye ada kemungkinan die punya gangguan pedofilia. Serem kan kalo anak jadi korbannye, jadi selain ajarin anak bela diri kite juga ajarin anak terkait seks education. Biar anak tuh nantinye kaga jadi korban, soalnye di lingkungan aye tuh ada korban pelecehan trus karna mendem sendiri malah jadi depresi ampe meninggal. Jadi jangan sepelein juga anak maen ama orang dewasa karna maen ama siapa pun anak tuh juga butuh pengawasan.


Semenjak dapet undian sabun cuci piring Nyak makin rajin tuh ikut undian, nah tapi anehnya kalo kite ngarep dapet tuh kaya kaga pernag dapet gitu. Sebaliknye, kalo kite kaga pikirin tuh kite serahin aje ama nyang dia atas, nah kadang bise tuh menang. Seneng menang undia boleh, tapi kite juga tau rejeki tuh bergantian, karna kite kemarin udeh dapet nah waktunye orang laen tuh nanti nyang dapet. Undian juga kaya durian runtuh, tiba-tiba aje nibanin kite. Banyak kan sekarang modus penipuan dari undian, nah perlu hati-hati juga karna makin ke sini tuh penipu makin pinter, buktinye masih banyak aje orang nyang percaya, nah mereka tuh udeh mulai berani pake nama-nama perusahaan nyang udah terkenal jadi kalo ga ati-ati ketipu deh nanti.


Milih hidup sendiri juga sebenernye bukan jadi tujuan orang, semua orang pasti kaga mau hidupnye jadi sendirian. Mungkin ye kalo masih kite gagah kaga masalah hidup sendiri, cuma keliatanye juga tuh nyang hidupnye pada sendiri tuh kesepian. Kite pan kaga pernah tau ye namanya hati orang, emang kaga keliatan kalo die lagi sepi, akhirnye die ngelampiasin dah tuh ke hobinye. Cuma kesian kalo mereka lagi sakit, trus di rumah keadaanye lagi sendiri, jadi kalo ngapa-ngapa kan bise kaga ketauan tuh. Kalo emang teryate kite harus hidup sendiri, boleh dah tuh piara hewan, supaya di rumah kaga kerasa sendiri, trus ada juge kegiatan ngurus hewan piaraan.


Ngèjèk pisik nyang sêring dilakukin ama sêbagian orang mêrupakan bêntuk èjèkan pèrbal nyang dikênal ama istilah body shaming. Ngèjèk pisik bisa dilakuin dêngan nyinggung warna kulit, bêrat awak, tinggi awak, bêntuk bibir, modèl rambut, atau bêntuk idung sêsêorang. Ngèjèk pisik nyang sêring kali dilakuin adalah karna adanyah pêrsèpsi têrtentu tentang pêmahaman boto ama gantêng. Ngèjèk sêmbari ngêtawain sêring kali dilakuin dan dianggêp hal nyang sêpèle, padahal ngêhina pisik bisa nyêbabin citra diri dèwèk jadi nègatip mênurut pandangan orang laèn. Korban èjèkan go bakal ngêrasa dirinyah ora sêmpurna ama ora bêharga. Akibatnyah, mêrèka bisa baè ngalamin strès nyang ngarah pada dèprèsi.


Kalu êluh têlanjur ngutang ama ngêmilikin kêndala dalêm ngêlunasin utang, bêrikut bêbêrapah tips nyang bisa êluh lakuin pêranti ngadêpin rèntênir. Pêrtama, ngêrèkên nominal nyang kudu dibayar sêcara dêtail. Dêngan ngêtauin nominal nyang kudu dibayar ama disêpakêtin barêng, mangka êluh bakal kêhindar dari biaya pênagihan nyang ora wajar. Kêdua, kalu êluh ngêrasa ora mampu buat ngêbayar utang, cobalah buat ngêbêraniin diri ngêlakuin nègosiasi ama minta kêbijakan pêngapusan bunga kêpada rèntênir. Kêtiga, êluh bisa nyoba buat nègosiasi têrkait pêrpanjangan tênggat waktu pinjêman nyang kudu dibayarin. Kêêmpat, kalu êluh mêrupakan orang nyang awam dalêm ngadêpin rèntênir, êluh bisa minta bantuan kêpada sêorang ahli nyang ngarti kasus utang piutang.


Biar kite kaga ketinggalan bus ato pesawat, ada baenya kite tuh catet tanggal berangkat di hp. Ntar tuh hp kasih peringatan H-1 sebelom kite berangkat. Nah, biar kite kaga telat ada baenya kite ngepakin bajau tuh 3 hari sebelomnye. Nah, jangan lupa tuh bawa tas kecil buat kite naro tiket ama identitas. Fungsinye biar kaga ketinggalan juga kalo kite lagi nukar tiket di loket. Jangan lupa buat periksa lagi tuh kelengkapan perjalanan, apalagi kemaren sempet pamdemi kan diliat lagi syarat buat kite jalan pake angkutan umum tuh apaan. Terakhir, jangan kite bawa dah tuh barang-barang nyang bisa ngerugiin orang di jalanan.


Heni selalu kena marah bapaknya karna badannya nyang bau. Sêmuè deodoran udèh Heni coba, tapi têtêp bau. Segala minyak juga udèh dicoba. Ntu gè kagak bêgono cocok. Cocoknya Tibang sebulan pêrtamè, abis ntu bau lagi. Heni bênêr-bênêr pasrah. Udèh keteknya bau, bêlon lagi ditambah itêm karna dari SMP udèh pake deodoran. Ujug-ujug Heni inget, dulu adè nyang pernah bilang batu tawas bisè buat ngilangin bau badan, Tibang bêlon pernah diè coba. Akhirnyè, Heni minta beliin ênyaknyè batu tawas di pasar. Sesampainya di rumèh, batu tawas ntu ditumbuk sampe halus amè dipakai rutin sesudah mandi. Alhamdulillah, Heni seperti mendapat keajaiban. Perlahan, badannya kagak bau sama sekali.


Biar kaga pada emosi dalem hal nyelak menyelak. Kite tuh jadi orang mesti konsisten. Pertama ya ikutin aturan nyang ada, jadi kalo mao kite nertipin orang kite juga harus tertipin diri sendiri dulu. Nah, abis gitu kite jangan malu dan ragu buat ngingetin orang nyang dirasa kaga sesuai aturan. Langkah selanjutnye, pasti diizinin berdebat cuma caranye juga harus sopan. Nah, kalo kaga mao berantem dan kaga mau repot ngekuarin pendapat mending kite aduin aja ke satpam. Zaman sekarang lagi udeh lumanyan aman, di tempat- tempat umum udeh banyak kite liat satpam, supaya keadaan lebih kindusif. Biasanye kalo udeh begitu ibu-ibu nyang pada ngotot tuh udeh kaga bisa bekutik


Alsa lagi baru bangun jam 8 padahal die ade ujian jam 8. Jelas aje die langsung keburu-buru. Alsa bangung dan langsung ke kamar mandi. Die cuma sikat gigi dan cuci muka. Abis entu, die asal ambil baju. Pas udeh selesai siap-siap seadenye, ternyate nunggu ojolnye pun lama. Setelah nunggu bermenit-menit dengan kesel, akhirnye entu ojol dateng juga. Pas entu ojol dateng, Alsa langsung minta ngebut. Tapi ternyate, jalanan jam segitu macet bener. Jelas aje si Alsa marah bener. Walaupun dalem hati aje sih marahnye. Soalnye kan emang entu kesalahannye die bangun telat dan soal macet ya kagak bisa dihindarin. Untung macetnye kagak terlalu lama. Akhirnye die sampe di kampus setelah setengah jam ujian berlangsung.


Gagal keterima di kampus negeri dan cukup ternama yang udeh jadi inceran kite sejak lama, merupakan hal yang bikin kite jadi males mau ngapa-ngapain, pasti stress, sedih kalut jadi semuanye. Bikin kite juga jadi mager buat keluar rumah, keluar kamar aje males. Kalo kumpul-kumpul ape lagi pasti males bener, udeh gitu kumpul keluarga males banget dah, pasti orang-orang pade nanyain kuliah ga, kuliah dimana, dan seterusnye, males banget nanggepin orang satu-satu yang pertanyaannye sama semua. Pokoknye setiap idup orang punya jalannye masing-masing, rezekinye beda-beda, kaga usah dah repotin idup orang. Karena kalo kite kaga mau diruskkin idup kite sama orang, makanye kite juga jangan ngurusin idup orang.


Ngerasain buka pengumaman hasil tes tuh bukan cuma ade aye aja nyang ngerasain panas dingin, tapi kite juga jadi kaga tenang, udeh gitu oas mao buka banyak banget lagi hambatannye. Soalnye pan semua orang tuh pada buka di waktu nyang bersamaan, tapi tetep tuh kite sabar nungguin kalo pun tau ade aye ini udeh kaga karuan perasaannye. Las kite liat sama-sama juga kaga ade tuh salah satu nyang nyangkut, emang buka rejeki sih, terus juga kite bingung pan mesti ngapain karna die udeh kebangetan sendih. Akhirnye kite kasih die waktu buat sendiri, biar ngerti prosesnye trus juga mungkin die sadar mungkin ada nyang blom maksimal.


Proxsis Consulting Group liwat unit bisnisnyah di bidang pêlatihan kêtêrampilan bahasa Indonèsia, yakni LinguaBahasa (karang Narabahasa) ngadain buka barêng ama Panti Yatim Indonèsia, Têbêt. Ada sêjumlah kêgiatan nyang dilakuin barêng sukarèlawan ama bocah-bocah yatim. Sukarèlawan ama bocah yatim dibagi ngêjadi bêbêrapah kêlompok, têrus kita ngêdêngêrin Ivan Lanin nyampèin matèri bahasa Indonèsia nyang dikêmas mênarik ama gampang dipahamin bocah-bocah. Abis onoh, kita dikasih kuis kêbahasaan. Para sukarèlawan gawènyah ngêbimbing bocah-bocah yatim supaya bisa ngêjawab kuisnyah. Ora têrasa, magrib tiba. Kita pun êmbahyang, têrus madang barêng. Sêudah madang, Ivan Lanin ama para sukarèlawan kongko-kongko sêputar kêbahasaan. Kita bisa nanya langsung kê Uda Ivan, sapaan akrabnyah. Guah sêbagè sukarèlawan rêsêp bangêt ama acara ênih, apahlagi bisa kêtêmu ama Ivan Lanin langsung!


Ngabreg banget nyang dirasain kalo ngomongin sesel seselan dalem hidup, salah satunye,Orang sering banget pohoan waktu lagi begawe. Soalnye, waktu istirahat juge bakal dicuekin. Walau begawe dapet nghasilin duit tapinye ntu kagak bakal bise ude bayar waktu nyang ude kite buang buat diri sendiri ame orang nyang sayangin. idup kagak cuman begawe. Kadang, kite butuh refreshing ame jalan aje ame cuman betemu ame orang nyang baru. Kite kayanye bakalan ngerasa nyesel waktu badan ude mulain ngolotin ame kagak lagi kuat buat jalan-jalan. Idup emang kadang punye resiko nyang kudu diambil. Cuman aje, takut, kadang kite lebih suke diem diri di kondisi eni bise aje disebabin takutan buat ngelangkah ke tingkatan selanjutnye.


Takut ame suatu hal bebahaya emang bole dan wajar bangat. Tapi, kudu bangat kite pelajarin penyebabnye biar bise ditanggulangin ato diindarin. Baenye, ye, kite kagak bakal ketemu ame ntu hal bebahaye. Misalnye, takut gegara tenggelem. Cari tau, dah, neh, penyebab tenggelemnye ape. Oh, tenyate ade banyak, ya ntu kagak bise berenang, ujug-ujug kena serangan panik pas lagi di dalem aer, jatoh ato kepleset ke tempat nyang nampung aer ato jadi pembuangan aer, ngonsumsi alkohol sebelon berenang ato belayar jadi bikin otak kagak sinkron, ato kambuhnye penyakit tetentu nyang diderita pas di dalem aer, kek serangan jantung, epilepsi, ato geger otak. Bise juge keder ngejagain anak pas lagi di tempat nyang banyak aernye, kek kolam renang, sungae, danao, laot, bak mandi, ato tempat-tempat beraer laennye nyang rawan bikin tenggelem, terus kena musibah alam kek banjir ato sunami, ame gegara bunuh diri.


Makan ayam emang sedep banget. Cuman kadang geli juga pas lagi enak-enak ngehabek masih ada darah yang nempel. Kalo di ayam, sering banget di sela tulang kayak paha gitu masih darahnya keliatan merah seger. Padahal, diluarannya kulit ayam udah mateng malah ada yang udah garing. Cuman, di bagian dalemnya ada darah. Padahal, dagingnya kalo kita bakot udah mateng. Geli banget makannya, jadi kayak makan marus. Biasanya kalo masih ada darah gitu, ngegorengnya kagak pas. Apinya gede banget, kagak dikecilin. Jadi, bagiannya luarnya udah keliatan mateng, dalemnya belom kena hawa panas. Jadi, kalo mau goreng ayam emang kudu api yang kecil. Dari awal manasin minyak, naroin ayam ke penggorengannya, ampe ayamnya mateng, apinya kudu kecil terus, Jadi, ayamnya mateng ampe dalem. Kagak geli lagi liat darah yang masih seger.


Dêngan adanyah kêbijakan ganjil gênêp di bêbêrapah wilayah, mobilitas kêndaraan umum bisa ditingkatin buat ngêbantu pêmêrèntah nêkên angka kêmacêtan. Kêtêntuan ganjil gênêp di Jakarta pada prinsipnyah tibang ngijinin mobil bêrpêlat nomor polisi ganji buat ngêlintasin jalan têrtêntu pada tanggal ganjil dan mobil bêrpêlat nomor polisi gênêp pada tanggal gênêp. Tapi, upaya ênih bakal sia-sia kalu ora diimbangin ama konsèp pêmbangunan transportasi umum. Artinyah, ada sarat mutlak nyang kudu disêdiain olèh pêmêrèntah sêiring dibêrlakuin kêbijakan ganjil gênêp, yakni kêtêrsêdiaan angkutan umum nyang andal, manusiawi, ama têrintêgrasi. Dêngan konsèp ênih, masarakat bukan tibang didorong buat ngêninggalin kêndaraan pribadi, tapi juga dibêtot buat bêrmigrasi kê angkutan umum massal.


Padè 2004, Doddy ngalamin luka parah akibat lêtusan bom nyang nyêbabin diah kêilangan mata kirinyah ama kudu ngêgunain bola mata palsu. Sêjak wayah onoh, diah sêlalu ngêrasa ngêri saban kali ngêdêngêr suara kêras ama gampang ngêrasa têkêjut. Hal-hal kêcit nyang ora didêmêninnyah bisa ngêjanyah sèwot. Diah gè ora bisa mêrêm pada malêm ari karna sêring ngimpi buruk. Kalu lagi dèwèkan, diah sêring ngêrasa ngalamin kilas balik pêristiwa lêtusan nyang dialaminnyah onoh. Pada suatu ari, diah ngêri ama histèris karna nyium bau masakan bininyah nyang angus. Diah ngêrasa kêingêt kêmbali ama awak-awak korban bom nyang angus kêbakar. Akhirnyah, diah ngêdatêngin psikolog biar dapêt pêrtulungan.


Takut gegare tenggelem bise ngerembet ke mane-mane. Epeknye bise ampe takut ame aer ato tempat nyang dalem ato rendah. Udeh gitu, kalo tepakse diadepin ame kejadian enih, bise-bise susa buat selamet gegara udeh panik duluan ame tenggelemnye. Padahal, tenggelem bise dicegah make teknik-teknik berenang tetentu. Cuman, nyang utame bangat emang orangnye kudu tenang dulu, baru mraktekin teknik ntu. Kalo bise juge, misal dari awal udeh ade ketakutan ame tenggelem, jan pernah ke tempat-tempat beraer sendirian. Kudu bangat ade beking-annye biar kalo kenape-nape, ade nyang bise langsung nyelametin. Cuman, inget terus kalo kudu tetep tenang! Atasin serangan paniknye bae-bae. Jan lupe atur napas biar kagak sesek. Takut bole, mampus jangan!


Perasaan elu pas ngeliat toilet jorok gimane? Posisinye entu, elu bener-bener butuh make toilet, tapi toiletnye entu bener-bener jorok. Elu pernah kagak? Nah aye pernah. Jadi biasanye, toilet di rumah ataupun kampus aye entu bersih. Walaupun kagak elit kayak di mall gede, tapi bersih dah intinye. Nah pas entu, aye lagi kemping. Karena udaranye dingin, kagak lamaan sampe di lokasi, aye kebelet pipis. Tapi nyatanye pas aye ke toilet temennye aye, entu toilet bener-bener bikin aye jijik. Tau kagak kenape aye jijik bener? Soalnye entu toilet bener-bener banyak bercak-bercak item dan ijo. Wajar aje kan aye jijik karena toiletnye emang jorok bener?


Kaga cuma nyang kelitan punya kekurangan aje tuh nyang jadi bahan ejekan. Orang nyang punya gigi tonggos aja dikata-katain. Padahal, die kan juga kaga mao tuh becanda kaya gitu. Bukan cuma kata-kataan doang, karna orangnye rada letoy juga die suka dijailin karna kaga bisa ngelawan. Pernah tuh die marah ampe nangis-nangis, cuma kaga didengerin juga. Trus becandanye suka keterlaluan lagi tuh, suka nyelengkat kaki lah narik bangku lah padahal pan bahaya banget tuh. Nah sewaktu,waktu tuh pernah pas lagi nyelengkat eh malah kena pinggiran ubin trus giginye pade rontok. Kan serem banget tuh, trus guru juga belon kaya sekarang masih cuek kaga mao dikasih tau tuh anak-anak biar becandanye kaga keterlaluan.


Udeh kaga pernah kemana-mana juga kalo sekola harus dianter jemput karna Nyak tuh orangnye panikan takut aye maen jauh trus juga takut knapa-knapa di jalan. Aye tuh baru boleh bawa motor pas udeh  rada gedean tuh SMA, itu juga kaga boleh lewat jalan raya. Nyak selalu mesen buat lewat jalan kampung aje. Tapi ya mau gimana lagi emang udeh jadi pesen orang tua. Tapi dari situ aye udeh mulai tuh jalan ke sono kemari ama temen, ke daerah Jakarta maen ke rumah temen. Cuma jaraknye juga masih kaga jauh si. Masih deket dah dari rumah, trus juga lingkungannye masih aman karna aye jadi takut juga ama lingkungan baru.


Kalo kite udeh ngerasa nyesel ama perbuatan kite selama ini nyang masih suka ngebetak anak mending jangan lagi diulangin. Bentak anakntuh dampaknye burus banget, kite sebagai orang tua bisa memperlambat pertumbuhan otak si anak. Kecerdasan anak ama kreatifitas juga bakal turun dah, marahin anak tuh bisa bikin sel-sel kaga bisa nyambung trus anak kaga bisa dah tuh mikirin solusi dari masalah nyang dihadepin. Nah kalo udeh gini, anak bakal kurang banget nih intelegensinye, fatal pan akibatnye.  Maka dari itu jangan lagi deh diulangin, kite harus tetep sadar ama waras, kalo udeh emosi mending kite menjauh dah buat nenangin diri sendiri, karna kan kite juga cuma manusia biasa jadi kaga bakal lepas dari nyang namanye salah.


Buat ke bandara tentunye elu kudu siap adenye kemungkinan macet dan laen sebagainye. Apelagi kalo rumahnye elu jauh dari bandara. Semua hal entu potensial bikin elu ketinggalan pesawatnye elu. Nah ketinggalan pesawat tentunye bikin elu kaget dan mungkin panik. Tapi sebaeknye kalo elu telat sampe bandara, elu tetep kudu tenang. Katenye kalo elu sikapnye tetep baek dan tenang walaupun kaget karena ketinggalan pesawat, pihak mereka bakalan ngusahain buat kembali ke penerbangannye elu kalo pesawatnye elu masih ade di bandara. Nah kalo elu ketinggalan pesawat dan kaget, entu wajar, tapi nyok tetep tenang dan elu kudu bersikap baek supaye dibantu semaksimalnye!


Teryata nyang punya kebiasaan ketut gede tuh bukan cuma aye, teryata kebanyakan keluarga aye tuh kentutnye pada segede terompet. Pernah waktu itu kite lagi jagain Nyai di rumah sakit. Mana jagainnye juga di ruangan terbuka karna masuk ICU. Mao kaga mao kite mesti tidur di ruang tunggu kan beda ama perawatan nyang bisa diruangan VIP. Aye udeh deg deg ser karna sekeluarga kan kentutnye pada gede-gede banget ya. Kalo lagi tidur gasadar kentut kan bisa malu ama orang nyang sama-sama jagain. Eh bener aje dong, pas Ncing aye tidur die ngeluarin suara kentut nyang bener-bener lantang, etdah malo banget kalo inget.


Padahal kota di Indonesia tuh punya suku bangsa nyang beragam ya, jadi wajar aje kalo orang sari dua suka tuh menyatu trus nikah. Lagi pula kan Indonesia Bhinneka Tunggal Ika ya, jadi dari mana pun asal kite ya tetep sama aja kite orang Indonesia. Aye juga kurang paham ama keluarga aye nyang kayanye tuh punya dendem gitu ama orang Jawa. Aye denger selentingan nih mereka nyangka kalo orang Jawa tuh menuh-menuhin daerah mereka. Trus bawa-bawa keluarganye juga tuh ke Jakarta, padahal juga kaga ada larangan kan ya. Tapi mereka kan juga kebantu ya dengan adamye perantau-perantau di daerah mereka, kan kebanyakn orang Betawi punya kosan tuh kalo gaada nyang ngerantau bisa kosong tuh dia punya kosan.


Kalo kite lagi jalan atau bahkan lagi di sekolahan, lagi sehari-hari aje gitu kadang kagak tau kenape suka salah panggil temen. Ntu malunye dan kagak enak banget rasanye, kadang rasa malu ntu hilang saat kite mau jujur atas kesalahan kite. Tapi biar kagak dicap aneh karena udeh main sapa aje dengan sok kenalnye, kite bisa tambahi dengan pernyataan jika die mirip dengan temen kite yang maksud ntu, yang namanye ntu disebutkan tadi. Sementara ntu kite bisa aje dah tuh mengalihkan perhatiannye dengan pura-pura kenal, die yang udeh terlanjur dianggap kenal olehmu pun kagak bakalan terpikirkan dengan nama yang salah saat kite sebutkan tadi. Agak aneh memang, tapi ini bisa jadi cara ngeles yang lumayan ampuh lho.


Setiap ada acara 17 Agustus acara kemerdekaan, sekolahan aye ngadain yang namanye pawai keliling jalanan yang deket sekolahan pake baju-baju daerah Indonesia. Bahkan di adain lombanye juga busana daerah terbaik, nantinye macem peragaan busana gitu kaya model. Nah kebetulannye ntu deket rumah aye ada yang nyewain baju-baju daerah, kawinan, dan bisa dandanin juga sekalian. Seneng dan girang rasanye ikut ntu pawai pas zaman sekolah, tapi ada rasa sedihnye karena daerah yang aye lewatin banyakkan non muslim, jadinye pade melihara hewan anjing, sewaktu aye keliling jalan sama temen temen aye, aye ketakutan beberape anjing ada. Pas aye ke sono rame-rame sama temen-temen aye pade ketakutan juga tapi mau gimane lagi. Terus biasa deh ye bocah main lomba mau main lari-larian taunye lagi ada anjing yaudeh di udak-udak sama anjing, aye lari paling belakangan akhirnye pantat aye nyaris aja kegigit tapi udeh kesundul sama ntu anjing, untung ada yang punyanye segera dateng manggil ntu anjing, Alhamdulillah aye masih di lindungin sama Allah, lemes banget rasanye, udeh gitu larinye kan susah pake baju kaen daerah gitu, ntu hal yang paling bikin trauma kalo lewat ntu jalanan sembari jalan kaki.


Pas masih Sekolah Dasar kan belom tau cara ngerawat diri. Udeh gitu orang tua aye sibuk jadi kaga pernah ngerawat aye bener-bener gitu. Apalagi aye tuh sering banget maen panas-panas trus mandinye juga kaga bersih. Mangkanya pas SD tuh aye dekil banget. Sering dikatain dekil soalnye baju kucel trus kulitnye item legem. Mana mukanye banyak pano karna baju juga kaga bersih ama jarang disetrika. Udah gitu aye kan kurus kering jadi di keliarga tuh dipanggilnye kuntet. Soalnye dari kecil badannye kurus udah gitu kaga doyan makan. Panggilan itu ampe sekarang masih dipake karna ampe sekarang aye tuh kecil, kaga berubah berat ama tinggi badannye.


Setahun lebih aye udeh kaga nemuin sahabat lama aye, terakhir kali aye ketemu die lagi kena musibah karna toko nyang dibangun dari nol kena kebakaran. Aye udeh coba bantu iye buat bangkit, tapi ngeliat dia udeh pesimis aye jadi bingung gimane cara bantunye, kemauan buat berubah emang kaga bakal ada kalo kaga dimulai dari diri sendiri. Semua keluarga udeh ngelakui ape aje buat nolong, cuma karna die tetep kaga mao nolong diri sendiri ya jadinye kaga bakal bangkit dari terpuruknye. Menurut aye die masih beruntung karna masih bisa selamat trus kaga ampe bangkrut trus banyak dukungan juga. Semua emang tergantung dari diri sendiri, kalo udeh begini ya mending doain aje nyang terbaik.


Kegagalan merupakan suatu hal yang paling kaga didemenin sama seabrek orang-orang. Ya iye namanye juga kegagalan, mane ade orang yang mau gagal dalam idupnye. Tapi mau gimanepun ntu harus tetap di jalanin dengan lapang dada, anggep aje pembelajaran idup karena kegagalan yang ade. Sewaktu aye masih di sekolah dasar, aye udeh menyusun rencana idup aye, ya ntu aye udeh nyusun mau sekolah di mane aje setelah lulus sekolah dasar. Aye udeh nyusun setelah lulus sekolah dasar lanjut mau kemane, ujian sekolah udeh kelar, lanjut ujian pengetahuan umum buat dapetin nem yang bagus biar bisa masuk ke sekolah impian. Tapinye, takdir berkata lain, aye kaga bisa dapetin sekolah impian aye. Pas udeh tau nilai nem aye, aye langsung lemes dsn sedih banget pas mengetahui kenyataan pait ntu, tetapi idup tetap berjalan semestinye. Cuma bisa sabar dan ikhlas, mungkin emang ntu jalan yang terbaik menurut Allah.


Die ntu sejak kecil hingga sekitar umur 17 tahun sering sekali dimarahi oleh pamannye die meskipun die kagak melakukan kesalahan. Akibatnye ntu dari hal tersebut die jadinye ketakutan pada orang yang marah. Hal tersebut ntu mengakibatkannye die selalu menghindari untuk bertemu dengan orang-orang tersebut. Kebetulan die sedang mengerjakan tugas akhir atau skripsi. Dosen pembimbing skripsi die terkenal galak, hal ntu menyebabkannye die takut bertemu dengan dosennye die. Die udeh menceritakan hal tersebut kepada dosen die. Biasanye setelah die menceritakannye ntu uneg-uneg dalam hatinye die ntu membuat rasa takut die berkurang, tapi hal ntu tersebut tetep aje kagak mengurangi rasa takut die sama sekali.


Jun, Xafizan, Delvan, Darel, Xavier, Kai, Chris, dan Lay lagi nyiapin kejutan ulang taon buat sobat mereka yang paling usil dan suaranye kenceng bener mirip terompet bernyawa, ya entu. Nah mereka yang udeh tau pin apartemennye Kenzo, bisa dengan gampang nyelinap ke entu apartemen. Apartemennye Kenzo udeh dihias dengan warna serba pink dan banyak balon pink serta hello kitty di entu ruangan. Mereka sengaja mau ngerjain Ken dengan hias apartemennye mirip pesta ulang taon bocah. Nah pas udeh mau ngejelang jam pulangnye Ken, Xafizan dan Darel cabut buat ngulur waktunye Ken supaye kejutan ulang taonnye bisa diselesain. Nah pas udeh selesai, Ken masuk, die pun kaget bener, karena dikasih kejutan ulang taon, yang bikin kamarnye jadi tempat ulang taon bocah.


Orang tua pilih kasih sêring kali jadi masalah nyang ngêhantuin bocah. Ora pêrnah ada orang di dunia ênih nyang mao dinomorduain atau dipêrlakuin ora adil, apahlagi ama orang tua dèwèk. Ngêjadi bocah nyang dinomorduain ama sêlalu dibanding-bandingin ama sodaranyah bisa ngêmicu pêrasaan nègatip nyang bakal bêdampak pada wayah dêpannyah. Ironisnyah, banyak orang tua ora nyadarin bahwa mêrèka mêrlakuin bocah-bocah mêrèka sêcara ora adil. Tumannyah ênih didasarin pada pêrasaan lêbih condong kêpada salah atu bocah, bisa karna lêbih pintêr, lêbih sopan, lêbih kêbuka, atau paktor nyang laènnyah. Nyang danta, sipat orang tua pilih kasih, disadarin atau ora, bisa bêdampak buruk pada bocah, bahkan bisa ngêjadi pênyêbab rêtaknyah hubungan sodara kandung.


Elu pernah di-bully? Atau pernah tau kisah tentang korban bully? Si Wina pernah di-bully pas SMA. Die di-bully-nye parah bener, kagak cuma kena serangan verbal, die juga kena serangan fisik. Wina pas di-bully entu pernah ditabokin, dijambak, digebukin rame-rame, ditendang, dan bahkan diinjekin rame-rame. Parah bener kan? Nah, elu tau kagak, kalo ternyate akibat bullying yang dialamin si Wina ataupun korban bully laennye, bisa bikin mereka ngalamin serangan panik? Pengalaman buruknye mereka karena di-bully bakalan bisa bikin mereka diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Ternyate katanye, kalo kagak diobati, entu serangan panik bisa bikin mereka kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye.


Sedari kecil tuh aye dibiasain untuk hidup apa adanye, tiap malem aye mesti ikut orang tua buat cari duit di pinggir jalan karna jualan tenda. Aye ngerasa knapa hidup aye berjuanga amat ye, tiap malem orang tua kaga di rumah, kalo ujan kita keujanan, kalo aye ngantuk aye tidur di dalem gerobak. Bener-bener berjuang banget rasanye hidup, tapi pengalama itu tuh bikin aye jadi orang yang kuat, semakin dewasa ini pan banyak ujian hidup yang kite terima, berkat ketangguhan dulu aye jadi pribadi nyang lebih kuat dan selalu bisa ngadepin masalah nyang ada. Semua pengalaman emang ada maksud tersembunyi di dalemnye, jadi jangan pernah kite seselin.


Mungkin kite ntu suka mikirnye kadang ingin menyerah bahkan kadang-kadang masih terjadi hingga sekarang kite ntu masih suka merasa kagak berharga, kagak pantas, atau bahkan malu atas diri sendiri yang belum bisa mememuhi ekspektasi pribadi. Masa lalu aye juga penuh dengan situasi menyerah. Aye pernah marah kepada bejibun orang yang merupakan bagian dari ramalan kemarahan aye atas diri sendiri karena ntu aye gedek dengan segala bentuk penindasan terhadap orang laen. Pasti ada berbagai macam bentuk perundungan yang pernah, atau sedang kite rasakan. Mulai dari jagoan kelas yang seringkali mengolok-ngolok diri kite, teman-teman yang sering mencemooh, dilecehkan oleh seseorang yang kagak kite kenal, atau bahkan perundungan ntu kite dapatkan dari mereka yang kagak kite sangka akan mampu membuat kite ntu terluka, seperti saudaramu yang seringkali mengejek, dan mempermalukanmu. Dan saat ntu kite kagak bisa melawan. Kite hanya bisa menangis dalam diam dan juga melihat rendah diri sendiri.


Akun TikTok @dindandp ngêbagiin pêngalaman têmênnyah nyang ora sêngaja makè baju nyang sama dêngan lanang laèn. Dalêm pidio onoh, kêliatan sêorang wadon nyang makè kaos bêwarna putih ama rok itêm pèndèk. Sêmêntara onoh, dari kêjauhan kêliatan sêpasang gacoan lagi duduk di rêrumputan. Lanang onoh tampak makè kaos nyang sama dêngan nyang dipakè olèh wadon onoh. Kêduanyah tampak makè baju dêngan tulisan nyang ada di bêlakang, padahal kêduanyah sama-sama ngêbawa pasangan masing-masing. Gacoan lanang onoh justru makè kaos lêngên panjang bêwarna putih ama kudungan abu-abu, sêmêntara gacoan wadon bêtopi onoh tampak makè kaos polos ama cêlana bêwarna putih. Pênampilan kêduanyah sêpêrti pasangan nyang kêtukêr, padahal mêrèka ora saling ngênal atu sama laèn.


Saban hari tuh masih aye liatin pengumuman lolos SNMPTN karna kaga nyangka aje bisa masup dengan cara nyang kaga diduga. Proses masupnye juga kaya dimudahin banget tuh, aye nyang awalnya terbatas ama internet dan saat ntu juga kaga punya laptop, jadi daptar aja mesti minta tolong ama temen. Selesai pendaftaran tuh aye nunggu aje gitu, jarang aye buka-buka juga ya pasrah sama kehendak nyang di atas. Usaha emang nyang utama, emang sejak kejadia aye rangking 34 dari 40 siswa aye berjanji bakal sungguh-sungguh belajar. Nah, selain usaha nyang jadi modal utama, tapi semua kehendak di dalem hidup mesti kite serahin ama nyang di atas, karena semakin kita yakin takutnye itu belum jadi rejeki kite.


Wayah pergi ke suatu tempat, pernahkah êlu secara kebetulan atau kagak sengaja mengenakan pakèan nyang samè dêngan orang kagak dikenal? Tentu momen ntu ngêjadi momen nyang canggung sekaligus lucu. Terlebih kalo orang ntu jugè nyadarin bahwa êlu mengenakan pakèan nyang samè dengannya. Kagak sedikit individu nyang lantas mengabadikan momen langka wayah menemukan dirinyè mengenakan pakèan nyang samè dêngan orang kagak dikenal. Wayah êlu dihadapkan padè situasi êni, normalnya orang memang akan panik, malu, amè bingung kudu ngapain. Pikiran negatif gè bakal menyerang. Tenangin diri êlu, cobalah buat tersenyum seolah êlu kagak merasa terganggu. Kuncinya, berpikiran positif ajè. Mungkin pakèan kembaran ntu saking nyamannya sehingga jadi pilihan orang laèn buat dikenakan jugè.


Sêorang pêngantèn wadon ngêrasa gugup wayah minta ijin ama rêstu kêpada kêduè orang tuanyah ngêjêlang akad kawin. Tapi, wayah minta ijin kawin onoh diah malah nyêbutin nama mêrtuanyah. "Bismillahirrahmanirrahim, Baba ama Ênyak, wayah ênih sayah mohon ijin, mohon rêstu, mohon dikawinin, diwaliin, dêngan gacoan sayah nyang bêrnama Selamet Wiyono," katanyah sêmbari nutup mulut ama mèsêm jêngah. Pêngantèn wadon onoh langsung bêrênti ngomong karna sadar udah ngucapin nama nyang salah. Calon lakinyah bêrnama Ferry Yuwono, diah malah nyêbutin nama babanyah Ferry, Selamet Wiyono. Tamu undangan go langsung milu kêtawa. "Èh, maap, Ferry Yuwono bin Selamet Wiyono dêngan mas kawin bêrupa pêrhiasan êmas 20 gram dibayar kontan," ujar pêngantèn wadon onoh ngêbênêrin ucapannyah.


Namanye juga idup, udeh seharusnye kite harus selalu berusaha emang melakukan hal yang baik-baik. Biar kate akhirnye kaga berhasil kite buat mencapainye ntu tujuan idup kite, seengganye kite udeh usaha melakukan segala upaya kite untuk menghasilkan hal yang baik tentunye. Kite sebagai anak udeh seharusnye tunjukkin bakti kite ke orang tua kite dengan sebaik-baiknye. Minimal kalo belum bisa bahagiain jangan bikin susah. Pengorbanan seorang enyak emang kaga ada abisnye, emang sih kalo udeh nikah, mantu ntu sama aje anak kite, mertua kite kudu kite anggep juga sebagai orang tua kite. Mantu ntu anak yang bae emang sama orang tuanye, tapi ntu anak merasa sedih karena melakukan kegagalan dalam bisnisnye sampe utang dimane-mane, membuat kecewa orang tuanye bikin sedih enyaknye yang utamanye. Akhirnye sampe-sampe sang ibu mengorbankan rumah satu-satunye di ambil bank buat nge lunasin hutang-hutang anaknye, hal ntu sungguh menyedihkan kesianan ntu enyak akhirnye aampe kaga punya rumah, walau ada bejibun anaknye, tapi tetep beda rasanye kalo bukan rumah sendiri. Kasianan bener ntu nyak karena rumahnye di jadiin jaminan buat bank minjem dana usaha, akhirnye udeh dah di ambil bank.


Ada macem-macem cara kalo kita ngadepin orang yang pengen nodong atawa udah nodong kita. Pertama, kita kudu tetep tenang kalo penjahat mau ngedeketin. Kalo kita begerak dikit atawa ngedadak bisa bikin penjahat kaget, malah bikin penjahat itu nambah ngadi-ngadi jahatnya. Kedua, kita cari tau apa yang dia tuju ampe ngelakuin kayak gitu. Biasanya, ada orang yang nodong gara-gara kedesak ada keperluan. Orang kayak gini sebenernya tau kalo jia salah, cuman kepaksa aja. Jadi todongannya itu cuman anceman, mau bikin korban ngeri. Ada juga orang yang ngelakuin nodong gini buat seneng-seneng, gara-gara lagi kagak sadar abis modol atawa minum-minum. Orang begini, sering betindak semaonya, sejadi-jadianya, soalnya kagak sadar. Ketiga, tanyain apa yang penjahat pengenin. Kalo perampok yang minta barang yang lagi kita bawa, biasanya yang kayak gini emang lagi butuh. Kalo kita udah kasih, biasanya dia pegi. Kalo dia mancing keributan, diajak damai aja. Kalo jia abis modol, ajak ngomong pelan-pelan aja kudu ati-ati. Keempat, tereak sampe ada orang yang maranin ama langsung nulungin. Terakhir, kalo kesempatan, cari celah buat kabur, lari sekenceng-kencengnya.


Ulfa mangkin gêlisah ngêdêkêtin waktu sidang skripsi. Ditambah listrik modar dan baru idup 10 mênit ngêjêlang sidang. Udah gonoh ada kêjadian lèptop nyang ngambêk mayan lama wayah dinyalain. Akhirnyah, dêngan muka mêlas, Ulfa minta bantuan adèk tingkat nyang kêbênêran liwat di dêkêtnyah buat ngopi lêmbar prèsèntasinyah pêranti jaga-jaga kalu listrik ora kunjung nyala. Ulfa nyoba nênangin diri dêngan ngajak têmên dêkêtnyah kongko, tapi diah malah tambah panik. Nyoba bêlajar, tapi udah gagal konsèntrasi. Untungnyah listrik nyala juga. Kopian lêmbar prèsèntasi ujung-ujungnyah ora kêpakè. Sidang skripsi bêrlangsung kurang lêbih 1,5 jêm. Tapi, mênuju 1,5 jêm nyang ngêri-ngêri sêdêp onoh banyak êmên rintangannyah dah. Hingga akhirnya, Ulfa lulus juga. Alhamdulilllah, ya Allah.


Sebenernye model baju dari dulu ampe sekarang tuh kaga berubah, sama bae cuman tiap berapa taun ganti aje. Soalnye kalo kite liat model baju orang jaman dulu tuh kaga jauh beda. Salah satu contohnye celana jeans nyang modelnye cutbray. Banyak banget orang nyang pake sekarang, aye liatnye demen trus kepicut deh, ya coba beli satu beli di toko oren. Eh teryata ada lagi nyang punya celana motipnye sama, ya rada malu si cuman untung kaga dari atas ampe bawah nyang sama. Kalo ga aye bisa ngaling mulu lagi biar orang kaga pada engeh. Ya mau gimana lagi kalo pake baju murah mah udeh resiko banyak model nyang sama.


Bêrikut tips pêrawatan truk supaya kêhindar dari rèm blong. Pêrtama, pastiin ora ada kêbocoran pada sistim pêngêrèman truk. Kêmudian, tahan pêdal rèm ama pêratiin indikator têkênan udara. Pastiin juga têkênan minimum buat sistim udara kêndaraan nyang ora kurang dari 100 PSI (Pounds per Square Inch). Sêlanjutnyah, pêrèksa kondisi tromol rèm atau piringan cakram ama pastiin kalu piston dalêm kondisi baèk. Têrus, lakuin pêrawatan pada bagian kampas rèm saban ari. Kalu têrjadi kêbocoran bisa langsung ngêgantinyah ama nyang baru. Sêlanjutnyah, wayah ngêmudiin truk, gunain gigi rêndah ama ontong kêbangêtan ngêbut supaya kampas rèm ora gasik aus. Nyalain juga exhaust break supaya bisa nahan laju kêndaraan ngêgunain mêsin, bukan rèm. Têrus, kalu truk udah dilêngkêpin ama rèm udara, pêrèksalah komponèn pênting sêpêrti tangki pênyimpênan udara, suplai pada komprèsor udara, ama sêlang udara.


Sebelumnye, perlu kite ketahui ntu juga bahwa ada beberape jenis suntikan. Suntik intravena, atau suntikan ke dalam vena pembuluh darah, suntikan intramuscular, atau suntikan ke otot. Selain ntu, ada pula suntikan ke dalam lapisan lemak, atau disebut dengan subkutan. Umumnye, orang dengan melakukan suntik ke dalam jaringan subkutan dilakukan oleh orang dengan diabetes yang melakukan suntik secara mandiri. Orang yang takut jarum suntik kemungkinan bisa aje membawa dampak yang merugikan bagi tubuh. Pasalnye, orang-orang ntu mungkin menghindar untuk melakukan pemeriksaan di dokter umum atau dokter gigi, demi kagak bertemu dengan alat suntik. Kagak jarang, bejibun orang yang takut disuntik membiarkan penyakitnye begitu aje tanpa penanganan. Ketakutan akan jarum suntik juga mungkin bakalan berdampak merugikan apabila dialami oleh orang dengan diabetes, sementara die harus melakukan suntik secara mandiri setiap harinye.


Di jaman nyang udah mangkin maju ama modèrn, têtêp ajah ora têlêpas dari adat-istiadat nyang dianut. Sêbagè contoh, pada mayoritas masarakat Jawa bêrkaitan ama pêrkawinan, baèk dalêm nêntuin jodoh atau nêntuin ari pêrkawinan masing ngêgunain pêritungan ari baèk nyang dikaitin ari lahir kêdua calon mêmpêlèi. Hal ênih dibuktiin ama adanyah pêtung Jawa nyang ampè wayah ênih masing dipraktèkin ama sêbagian gêdé masarakat Jawa. Kalu diliat dari tujuan nyang pèngèn dipêroleh pada tradisi pêtung Jawa adalah sêbuah upaya buat ngindarin diri dari kêburukan dalêm idup di waktu nyang bakal datêng. Pêtung Jawa dalêm hal ngênêntuin hari baèk pêrkawinan bisa juga dibilang sêbagè pêdoman tradisi nyang diyakinin kêbênêrannyah ama masarakat Jawa dalêm upaya mêroleh kêbahagiaan idup di dunia.


Ari ênih adalah ari ulang taunnyah. Diah sigrah bangun, mandi, têrus nyarap. Wayah lagi nyarap barêng baba, ênyak, ama êmpoknyah, ora ada atu orang go nyang ngucapin sêlamêt ulang taun buatnyah. Mêrèka sêmuah uplêk ngêbahas hal laèn, ngêja diah sêdih baè dah. Bèrès nyarap, diah langsung masup kê pangkèngnyah. Diah mutusin buat ngêlanjutin nonton Wednesday nyang bêlon sêmpêt diah tamatin. Tapi, ujug-ujug diah kagèt wayah baba, ênyak, êmpok, ama dua orang sobatnyah masup kê kamar sêmbari ngêbawa kuè ama nyanyiin lagu Sêlamat Ulang Tahun buatnyah. Têrnyata, tadi pagi mêrèka tibang lagi bêpura-pura lupa ama ulang taun dia. Abis onoh, mêrèka ngêriung di dapur buat nêtêk kuè ama ngêgarês kuè ulang taun. Ora lupa juga mêrèka ngabadiin momèn dêngan bêpoto barêng.


Kalo udeh sekali ngutang pasti terus-terusan. Sebenernye Nyak si takut ngutang karna takut kaga bisa bayar. Cuman Babeh tuh berani banget, dari nyang tadinya ngutang sejuta dua juta sekarang udeh mao tuh ngutang ampe deketin angka puluhan juta. Tapi, itu si kaga dari satu barang, bisa gede tagihannye tuh dari beberapa barang. Cuman ya kalo digabungin kan bisa sampe puluhan juta ya, nyang bikin gede tuh bunga dari tiap barang nyang dibeli. Sebenernye aye takut karna makin gede pendapatan orang tua aye malah makin berani tuh ngutang buat ambil cicilan. Makin kaga kelar-kelar dah tuh utang nyang ada trus ditangih ke rumah jadi makanan tiap minggu.


Operasi pertama dan kedua pakai anestesi umum. Proses pembiusannya lewat dispenser infus yang sudah ditancap di tangan. Cenderung gampang dan tidak ada masalah atau rasa apapun. Pokoknya tiba-tiba tertidur, dan terbangun saat operasi sudah selesai. Saya lebih nyaman dengan anestesi jenis ini. Operasi kedua dimulai dengan anestesi spinal dan diakhiri dengan anestesi umum atau double anestesi. Anestesi spinal adalah bius daerah pinggang ke bawah. Proses pembiusan ini bagi saya sangat dramatis dan tidak selancar anestesi umum. Di operasi kedua, saya sempat protes disertai dengan kepanikan, lantaran setelah anestesi, saya masih bisa merasakan pisau dokter yang menggaris garis perut saya. Itu membuat saya semakin panik dan akhirnya saya minta (memaksa) di bius umum (tidur). Kalau di operasi ke empat saya dari awal sudah diberitahu akan di bius spinal, namun saya menolak (lantaran pengalaman dramatis saat operasi ketiga). Saya menolak dan minta di bius umum saja. Akhirnya dokter mengabulkan, tapi tetap saya harus di bius spinal dulu, baru di bius umum.


Kalo jalan-jalan ke puncak atawa ke mana aja yang jauh lewat jalan tol, kita pasti mampir ke kawasan tempat istirahat atawa rest area. Kalo udah sampe sono, yang pada kebelet kencing atawa berak langsung pada ngibrit nyari weseh. Pas masuk, ada aja weseh yang di dalemnya ada bebekasan. Jorok, bikin geli banget. Kadang kagak tahan pengen muntah. Belom lagi buat orang yang dari dalem gandaran udah enek gara-gara macet. Pas masuk weseh ngeliat begitu, langsung muntah dah. Sering juga kebingungan kudu pegimana. Kalo udah kebelet banget, mau kagak mau nyiramin dulu. Kalo masih bisa ditahan, langsung keluar weseh buru-buru. Terus bilang ama orang laen, kalo kagak kuat liatnya. Bingung banget ama orang yang jorok kayak gitu. Padahal, aer di ember ada, keran juga nyala.


Sebenernye kalo kate Kila, die bukannye murid yang bego. Makenye die  percaya diri aje buat ambil jurusan tinggi peminat di universitas negeri yang super top bener di negaranye. Temen-temennye udeh bilang jangan cuma mikirin topnye aje, tapi pikirin probabilitas keterimanye juga. Masalahnye, Kila entu ranking 24 dari 25 murid di kelasnye. Ya emang takdir kagak ade yang tau. Tapi daripade buang-buang kesempatan buat dapet yang pasti kan? Nah Kila ngeyel buat tetep ambil jurusan tinggi peminat di universitas negeri top. Terus bener kekhawatiran temn-temennye, die ditolak. Kila pun sedih ditolak masuk entu universitas dan jurusan top yang udeh die pengennin.


Setiap anak-anak punya kebisaan yang beda-beda, kaga ada tuh yang namanye anak yang bodoh. Semuanye pinter tapi di bidangnye masing-masing, jadi makanye kite jangan pernah memaksakan yang namanye kehendak. Kebanyakkan orang tua suka maksain kehendaknye. Padahal ntu anak pade punya kebisaannye masing-masinh. Aye punya sodara die jago bener maen bulu tangkis, die minta sama babenye buat di masukkin ke sekolah atlet aje bulu tangkis, die kurang demen sama yang namanye belajar akademis. Tapi babenye ogah mau masukkin ke sekolah atlet die tetep kudu sekolah umum kaya abang-abangnye. Akhirannye die sekolahnye males-malesan nilainye juga pun jadinye kaga maksimal, bahkan akhirnye die pernah tinggal kelas.  Itulah makanye kite jangan suka maksain kehendak kite, kaga boleh egois jadi orang tua, akhirnye kesianan anaknye, dan kite jadi orang tua jadinye nyesel.


Itu cerita dari anak-anak yang kata kita mah wajar banget kalo anak-anak ngalamin demam panggung atawa grogian. Demam panggung ini emang wajar banget. Bukan cuman anak-anak, semua orang pasti ngalamin demam panggung ini. Malahan, artis aja ngerasain demam panggung begini. Di Indonesia, ada presenter, namanya Patricia Gouw. Jia ini dari model. Katanya, kagak pernah nyangka jadi presenter, bisa ngomong di depan banyak orang. Padahal, dulu jia kagak pernah berani buat tampil kayak gitu. Ngobrol ama orang laen aja suka degdegan, katanya. Dulu jia ikut kompetisi yang ada karantinanya gitu. Pas lagi karantina, banyak pelatih yang bilang jia punya bakat buat jadi presenter. Semangat dari banyak orang ngebikin dia pengen nyobain ama nguasahain terus. Bertaun-tuan jia nyoba ama banyak belajar. Akhirnya, jia bisa jadi presenter yang kagak lagi ngalamin demam panggung.


Masih jaman waktu SMP, waktu itu kan anak laki di kelas aye paling demen maenan kuda tomplok ya. Trus ade satu temen aye perempuan pake ikutan maen kuda tomplok. Mana die pake rok lagi, emang orangnye tuh cuek kaga ada malunye jadi kite mah udeh bisik-bisik eh dia mah cuek aje gitu. Bukannye apa, kite kan sekolah di madrasah trus kalo maen kuda tomplok kan maen tomplok-tomplokan takutnye ketauan guru abis die. Eh belom kite selesai ngucap udeh ade kejadian, roknye tuh robek ampe kebelah jadi dua. Saking malunye die ampe nangis dah, padahal kaga ade juga nyang nyuruh die ikut maenan.


Tahun 2010 sistem ajaran di sekolah-sekolah masih ada yang namanye ujian nasional. Bejibun orang atau siswa katanye banyak yang kaga lulus, padahal ada yang sehari-harinye pinter, nilainye pade bagus, eh di pas ujian nasional nilainye jeblok kaga lulus. Seabrek berita juga infoin seabrek konci jawaban nyebar, hal ntu salah satunye penyeban seabrek siswa kaga lulus gegara konci jawabannye salah. Hal ntu bikin aye ketar-ketir pastinye, emang-emang tiap lagi latihan soal ujian nasional ko kayanye soal-soalnye susah-susah bener beda sama yang dipelajarin sehari-hari. Udeh dong hari ujian tiba, temen-temen lumayan banyak yang pake konci, aye sempet tergiur tapi udeh diwanti wanti sama enyak aye buat percaya sama diri sendiri, dan yang utama dosa juga kaga jujur. Aye kerjain dengan sungguh-sungguh, Alhamdulillah aye lulus dengan hasil yang sebenernye udeh cukup bagus, masih bisa dapet sekolahan negeri yang bagus juga. Tapinye karena aye udeh punya cita-cita tujuan sekolahan yang aye udeh impikan dari SD ngebuat aye jadinye nangis sejadi-jadinye gegara pas liat nilai aye udeh yakin jauh bener kaga bakalan bisa masuk ke ntu sekolahan yang aye mau, pas aye ngerenung aye rasa aye kurang bersyukur, karena bejibun temen aye pade kaga lulus, dan terpaksa ngikut ujian ulang, akhirnye aye mencoba berdamai dengan diri aye.


Aye pas kecil entu pengen bener miara hewan. Aye sering bener beli keong, tapi kagak tau kenape entu keong cepet bener mati. Akhirnye aye piara kucing, eh die buang kotorannye sembrangan di karpet. Aye kan jijik bener. Udeh mane kagak tau kenape entu kotorannye banyak dan encer gitu. YIKES! Kan makin susah dibersihinnye ye. Udeh mane baunye juga parah bener. Aneh deh, kucing entu lucu dan imut bener, tapi kok kotorannye bisa bau bener ye? Anjing aje kagak separah entu deh bau kotorannye? Ape sama aje ye? Ya tapi intinye sejak pristiwa entu kotoran hewan aye udeh kagak mau lagi miara hewan ape pun karena aye jijik sama kotoran hewannye.


Ceritanye ntu berawal ketika Endah, dan Galuh ntu sedang mengamati setiap ruangan gedung di sekolah kite.  Saat ntu kite sedang melewati suatu bangunan yang terdapat toilet siswa.  Kebetulan Endah ntu merasa pengen kencing. Dengan gaya seperti siswa lama yang udeh hafal lingkungan sekolah, maen langsung menyelonong aje dah tuh ke kamar kecil di pojok sekolah.  Pintu kamar mandinye di tutup, dan Galuh menunggu di luar.  Setelah pipis, dan nyiram dengan air, die bergegas ke luar. Tiba-tiba terdengar suara gaduh dari kerumunan bocah laki-laki bejibun, kagak jauh dari ruang kecil ntu. Die jadi salah tingkah begitu mengetahui bahwa dirinye ntu menjadi pusat perhatian.  Diantara mereka berujar, “Dik ... toilet ntu bukan untuk anak cewek, tetapi khusus anak cowok. Kesianan die jadi malu banget ternyata salah masuk kamar mandi aje tu.


Idup èmang ora sêlamanyah mulus, ora sêlamanyah sêsuè dêngan arêpan ama cita-cita nyang dipèngènin. Dari pêrjalanan kêgagalan ditêrima masup unipêrsitas, bisa diambil hikmah bahwa putus asa bukanlah pilihan. Kêgagalan ama kêtêrpurukan adalah hal paling manusiawi nyang pêrnah dialamin manusia. Sêlama kita masing ada napas buat bêrusaha, bêrusahalah karna ora ada nyang sia-sia dari sêbuah usaha. Kêgagalan nyang dialamin onoh bisa ngêbawa kita buat mêlajarin hal nyang paling penting, yakni bahwa kêgagalan adalah sêbuah prosès pêmbêlajaran buat mêroleh suatu hal nyang lêbih baèk. Ingêt, sêlalu ada pilihan buat kita dalêm ngêliat kêgagalan sêbagè sêbuah prosès pêmbêlajaran dibanding ngêliatnyah sêbagè sêbuah kêkêcèwaan sêmata.


Abigail entu bisa dikate cewek yang impulsif, ngelakuin ape-ape tanpa mikirin kemungkinan resiko yang bakalan didapet dan gimane cara ngadepin entu resiko. Sejak SMP, die udeh salah gaul. Temen-temennye entu hobi lakuin kenakalan remaja. Pas SMA pun akhirnye die terjerumus ke entu kenakalan remaja. Die beberape kali gonta-ganti cowok. Dan ampir sama semua cowoknye die ngelakuin hubungan biologis yang seharusnye kagak boleh dilakuin, entah berdasarkan pade ajaran agamanye, norma-norma negaranye, pun pade aspek kesehatan. Die yang badannye kurus, makin lama makin agak berisi. Biasanye kagak napsu ngebadog, jadi hobi ngebadog. Terus akhirnye die pun kaget karena ternyate die tiba-tiba hamil.


Mangkin kita nolak rasa sêdih, tumannyah malah mangkin sulit kita buat pulih. Rasa sêdih bisa disêbabin dari hal apah baè, misalnyah pêngalaman patah ati. Rasa sêdih nyang dirasain dari patah ati bisa ngêja kita kêsulitan bêpikir jêrnih. Ibaratnyah, ampir sama kalu kita misalnyah lagi puyêng nyang bêgonoh sakit ampè ora bisa bêkonsèntrasi. Jadi, ora hèran kalu patah ati bisa nongolin rasa sakit èmosional nyang bêrtahan sêlama bêjêm-jêm, bêari-ari, bêminggu-minggu, bêbulan-bulan, bahkan bêtaun-taun. Rasa sakit nyang ada kudu kita têrima lêbih dulu. Dêngan bêgonoh, kita bisa ngêbuka diri buat nyoba bêrbagè cara buat nyêmbuhin ama mulihin diri kita. Ontong nyangkal rasa patah ati dikhianatin. Nyok, bangkit ama pulihin diri!


Hubungan aye ama ade aya tuh kaga bae sejak aye sadar kalo perlakuan oramg tua tuh beda ke kote berdua. Aye tuh selalu dituntut pinter trus harus ranking lagi. Sedangkan ade aye tuh kerjaannye males-malesan. Sekolah aja kaya kaga dikasih tuntutan, beda ama aye nyang waktu SD kalo laga rangking tuh diomelin. Padahal kote berdua sama-sama perempuan, tapi aye tuh selalu dituntut lebih ngerti ama keadaan. Menurut aye itu nyang ngebuat hubungan aye ama ade aye tuh kaga akur, anye ngerasa iri ama ade aye karna diperlakuin ga adil. Emang kaga bae banget jadi orang tua kalo bersikap kaga adil, bukan malah akur nanti gedenya malah musuhan.


Jenis kentut ntu tergantung pade jenis ganyeman yang kite gares. Bau kentut biasanhe kadang bakalan mirip dengan ganyeman yang digares sama kite. Bila kagak kentut, maka bisa menyebabkan sakit perut. Kentut dapat mengurangi rasa sakit perut, dan menjaga tubuh tetap sehat. Ade juga fakta aneh, tiap orang menyukai bau kentut sendiri. Bau kentut bisa mengurangi risiko penyakit jantung, stroke, dan artritis (radang sendi). Adanye Hydrogen Sulphide yang ada di dalam kentut mencegah sel-sel rusak sekaligus mendeteksi alergi dari berbagai macam ganyeman. Kite dapat mudah menentukan alergi ganyeman melalui kentut. Setelah mengonsumsi produk ganyeman tertentu, jika perut kembung lebih banyak, maka itu mungkin menunjukkan, adanye alergi pada ganyeman ntu tersebut.


Dari pada kite repot bikin barang nyang bisa ngusir setan. Sebenernye mah kite kaga perlu repot tuh ama begituan. Kita yakin aja ama Allah. Kaga usah kemakan omongan nyang belom tentu bener. Dulu aje pas jamannye ada kolor ijo aye di rumah kaga pasang tuh bambu kuning. Padahal orang-orang tuh di depan pintu pasti ade bambu kuning. Tapi, alhamdulillah tuh masih dilindungin. Mungkin dulu tuh fenomena itu kite juga kaga tau bener apa kagak, jangan-jangan die manusia tapi nyamar jadi memedi kan kite kaga tau. Kalo emang setan tuh jahat, orang pasti bisa mati kan cuma kalo kite kaga berbuat sembarangan juga kite kalo ketemu bae-bae aja. Yang penting jangan ngerusak dah, idup masing-masing aje.


Kisah  ini baru dimulai. lantaran jauh dari orangtua, aku menganggap diriku yang dulu seperti terpenjara sekarang merasakan seperti hidup bebas. Aku salah memilih teman. Kuliah pun aku seperti tidak niat, hampir setiap hari titip absen. Sungguh bahagia rasanya setiap hari aku bisa jalan-jalan bersama teman-temanku. Orangtuaku? Mereka tidak pernah tahu kelakuanku di sini, setiap bulan ayahku akan mengirimkan uang untuk biaya kost dan uang bulananku. Tak jarang ketika uangku sudah habis untuk berfoya-foya aku malah berbohong pada ayahku dan memintanya mengirim beberapa uang dengan alasan ingin membeli buku. Sungguh aku tidak merasa bersalah. itulah penyesalan yang aku rasakan pada saat belum dapat membahagiakan orang tuaku.


Adrianto Sugiarto Wiyono, Dosèn Transportasi Politèknik APP Jakarta nyang juga Sènior Instructor Indonèsia Defensive Driving Centre (IDDC), nêrangin bahwa rèm parkir hakikatnyah digunain wayah parkir, tapi kalu têrjadi rèm blong, rèm parkir masing bisa digunain buat nyêlamêtin nyawa. Prinsipnyah, dalêm kondisi darurat, lakuin apah ajah nyang pêrlu êluh lakuin dêngan risiko sêminimal mungkin buat ngindarin hal-hal nyang ora dipèngènin. Pêrlu diingêt bahwa ngêgunain rèm parkir sêbagè rèm darurat ngêmilikin risikonyah dèwèk. Kalu êluh kêbangêtan rosa ngêbêtot rèm parkir, ban bêlakang bisa ngonci ama êluh bêrisiko ngêlintang di jalan. Sêkali lagi nyang pêrlu diingêt adalah hal ênih tibang bisa dilakuin dalêm kondisi darurat wayah bênêr-bênêr ora ada pilihan laèn sêrta rèm parkir pada mobil bukan nyang bêrjênis èlèktrik.


Tèlkomsèl ngêhadirin program undian tukêr poin, yakni Undi-Undi Hèpi. Program ênih ngasih bêragêm hadiah mênarik dêngan hadiah utama atu unit mobil Mitsubishi Èxpandêr. Program Undi-Undi Hèpi nongol sêbagè wujud terima kasih ama aprèsiasi kêpada sêluruh pêlanggan sêtia Tèlkomsel nyang sêlalu ngêgunain produk ama layanannyah. Program ênih bisa dimiluin ama sêluruh pêlanggan Tèlkomsèl dan bêrlangsung ampè 5 Juli 2022. Biar bisa miluin program ênih, pêlanggan cukup nukêrin poin Tèlkomsèl ama kupon undian liwat aplikasi MyTèlkomsel. Mangkin banyak pênukêran poin Tèlkomsèl nyang dilakuin, mangka mangkin gêdé juga kêsêmpêtan pêlanggan buat ngêdapêtin hadiah dari program Undi-Undi Hèpi. Nyok dah banyak-banyakin tukêr poin biar mênang!


Punye kasur di rume, baenye sering-sering dibersiin, dikebutin, ame diangin-angin ato dibiarin di hawa nyang kagak lembab, dah, biar kagak kudu ketemu ame serangga nyang namenye kutu busuk. Iye, dari namenye aje ude sejelek enoh, peran di idup manusie juge same jeleknye. Die demen bangat idup di sekitaran kasur, apelagi kalo banyak lipetannye. Entar agresip bener pas malem, nyari makannye pake nyedot darah manusie. Bentuknye nyang kecil, tapi nyakitin enih emang bikin kesel sekaligus jijik. Kepinding, name laen dari kutu busuk, bentukannye mirip kek kutu nyang biasenye ade di rambut manusie, tapi enih persi lebi gedenye lagi. Makanye, kalo digigit ame die enih bise bikin perasaan jijik nyang luar biase gegara gigitannye punye dampak jelek bangat ame manusie, kek gatel-gatel nyang panas, muncul ruam-ruam, epek psikologis, ame gejala alergi. Jijik bangat, dah, pokoknye!


Semakin gede juga pikiran semakin maju pan, nah kebeneran nih kalo udah kerja nanti tuh pengen rasanye udeh mulai cicil rumah. Kebeneran aye liat di website, ada namanye SiMuda, nyang muda berencana. kaga pake pikir panjang tuh aye cari tau pan itu apaan. Nah pas aye baca tabungan ini tuh tabungan mahasiswa ato pemuda, program nyang ditawarin daru umur 18 ampe 30 tahun. Lengkap juge nih ama fitur asuransi, produk investasi nyang ditawarin ama bank di Indonesia. Program nyang menarik nyang aye liat tuh ade namanye SiMuda Rumahku, tabungan ini tuh rencananye buat angsur DP KPR Rumah trus aman juga karna udeh dilindungin ama asuransi. Nah dari sini udeh keliatan kan, kalo kite mau bersenang-senang diakhir ya caranye kite susah dulu di awal tapi hasilnya buat kebaikan juga pan.


Saat baru masuk sekolah menegah atas, ntu dimane masih zamannye ospek. Bener-bener hari pertama masuk ke ntu sekolah. Abis ntu yaudeh dah tuh, aye masuk ke sekolah ntu keterima di sekolahan ntu kagak barengan sama temen-temen deket aye. Aye bener-bener bete, dan sedih sekaligus bingung banget. Lagi-lagi aye ngerasa menjadi orang asing. Waktu aye masuk sekolah menengah pertama juga sama aye ngerasa asing. Ape lagi waktu masuk sekolah menengah pertama, abis lulus sekolah dasar ntu bener-bener aye sendirian, aye doang yang sekolah di ntu tempat. Akhirnye waktu ntu aye pernah salah nyebut nama orang aye kira temen aye taunye bukan rasanye malunye luar biasa banget.


Selama idup tuh pasti pernah kan rejeki di ambil orang. Penyebabnye ada dua, kalo ga dari diri sendiri ya orang laen emang punya niat buat ngerebut jabatan nyang kite punya. Awal mula sih emang kesel banget kalo diperlakuin kaya gitu, pengen maki-maki aje nyang ada. Cuma kan aye mikir lagi kalo di bales pake marah tuh urusan kaga bakal kelar. Trus kalo kerjaan kite diambil, ada baenya kite intropeksi diri sendiri, mungkin ada nyang salah ama kita. Semua tuh pasti ade penyebabnye, trus bisa aje rejeki kite cuma ampe situ. Suatu saat, kalo kite nerima dengan ikhlas pasti bakalan diganti ama pekerjaan nyang lebih bae dah.


Kagak semue orang ngarti soal kondisi makanan nyang ude busuk. Padahal, makanan jenis apapun, kalo ude busuk, punye tande-tande nyang same. Tande-tande ntu ade ngalamin perubahan warne, bise ekstrem bise kagak, terus muncul lapisan lendir ato aer-aer kentel di makanan ntu, terus bikin bau nyang semerbak bener kagak sedepnye, abis ntu tekstur makanannye juge jadi lembek ato belendir. Kalo dari awal makanannye ude betekstur lembek, enih bakal makin lembek lagi bahkan cenderung gampang ancur. Terus, makanannye bakal ditumbuhin ame macem-macem jamur. Persi gampangnye, kalo kite liat makanan ude berubah dari bentuk aslinye dan bikin ngerase jijik luar biase, ntu tandenye makanannye ude busuk dan kagak layak konsumsi.


Enyak lagi murke berat ame Doel gegara Doel tambeng pas diomongin. Udeh dikate jan maen Maghrib-Maghrib, Doelnye ngeyel. Tetep keluar rume be die pas langit udeh mao gelap. Nah, gegara remang-remang ntu lah, die jadi kagak bise ngeliat sekitarnye dengan jelas. Ujug-ujug, ntu di dada kek ade nyang nempel terus jalan bae. Pas Doel tengok, kaget bangat die ade ulet bulu gede inggap di dadanye. Langsung diusir ame die. Bodonye make tangan! Jadinye, karang, bukan cuman dadanye aje nyang merah, bentol, ame gatel-gatel, tangannye juge. Enyak bantuin ngompres bentol-bentolnye bari ngedumel, "Besok kagak bole lu, ye, keluar lagi. Enyak potong uang jajannye kalo tambeng!" Doel ngeringis-ringis bari mewek dikit, "Iye, Nyak..." jawabnye pasrah.


Kalo orang nyang udeh ngalamin kecelakaan trus salah satu dari orang nyang selamat kan pasti dimintain jadi saksi. Cuma harusnye kite liat dulu kondisi orang nyang bakalan ngejelasin gimana tragedinye. akite harus pastiin kalo orang nyang jadi saksi tuh udeh lepas dari trauma. Soalnye berat buat die udeh ngalamin kecelakaan trus dibuat kuga jadi saksi. Otomatis die kan jarus nyeritain tuh harus nginget lagi kejadian die tabrakan. Kalo orangnye malah jadi depresi kan bisa nanti jadi gila karna saking takutnye die ama kejadian kecelakaan tapu harus inget-inget lagi. Boleh sih ngasih keterangan, tapi mendingan tungguin ampe orang nyang ngasih kesaksian tuh siap.


Aye dulu punya temen namanye Nia, si Nia ini punya latar nyang lumanyan gede. Bapak ama Maknye tuh demen banget miara taneman, trus kalo lagi waktu tertentu tuh suka banyak banget ulet bulu. Udah tau aye jijik banget ama ulet bulu karna lembek trus bulunya juga gatel. Cuman pas lagi maen kan ada sodara-sodaranye juga tuh lagi pada maen, eh sodaranye maenan ulet bulu dipegang pake tangan. Aye ama Nyak aye liatnye tuh sambil gegoakan karna kite pada takut ama tuh nyang namanye ulet bulu. Kalo ditemplokin mungkin bisa buka baju kali di tempat umum karna saking takutnye ama ulet bulu.


Kalo udah ketauan gejalanya pegimana, orang yang kena serangan panik bakal dikasih terapi buat ngurangin serangan itu balik lagi. Pertama, dokter bakalan ngasih terapi psikologi. Terapi itu kayak dianggap cara yang manjur buat ngatasin masalah serangan panik itu. Malahan ini cara yang paling pertama yang bakal dikerjain ama dokter. Soalnya, lewat cara kayak gini orang yang kena serangan juga jadi ngenalin dirinya. Jia jadi sadar apa yang bikin jia bisa kayak gitu. Waktu pas pengobatan kayak gini, dokter bakalan minta jia ngerasain lagi gejalanya, cuman kali ini lagsung diawasin ama dokter, jadinya aman. Pas gejala yang kena ke badan udah kagak berasa ngebahayain lagi, serangan juga jadi bekurang malah bisa ampe ilang. Selaen terapi, dokter juga bisa aja ngasih obat buat ngeredain rasa stresnya.


Masalah kemacetan emang sering banget terjadi, pasti kite bakalan kesel kena macet nyang ampe berjam-jam. Nah, kalo kite mau ngelewatin kemacetan aye kasih tips nih. Kalo kena macet usahain udeh buang aer kecil biar kaga nahan pipis kelamaan. Terus siapin dah aer putih biar kite kaga dehindrasi karna kan lebih cape nyetir pas macet. Kalo emang udeh pegel banget, usahain tuh berenti di pom bensin buat ngerengangin kaki. Trus juga bawa cemilan takut tiba-tiba laper. Trus juga sediain permen takut-takut ngantuk. Nah, kalo dirasa ngantuk pas macet jangan dipaksain,mending berenti dulu ato ngopi kalo udeh biasa. Nah, kalo begitu kite kaga kesel-kesel banget ngadepin macet.


Pêngêjaan omnibus law ama tradisi hukum baru digawèin tanpa adanyah partisipasi dari masarakat sêhingga ngêdapêt têntangan dari sêluruh lapisan ama èlêmen rakyat. Hal ênih puguh ngêjadi pokus masalah nyang banyak ditêntang ama masarakat, têrutama kalangan buruh, aktipis, mahasiswa. Sosiologi hukum nyang punya ruang lingkup ngêliputin idèologi, hukum onoh dèwèk, nêgara, ama indipidu dalêm ngêmandang kasus ênih ora tibang sêlêsè pada pêngêsahan UU Cipta Kêrja, tapi juga pêgimana pênêrimaan masarakat. Pêrobahan baru dalêm bêbêrapah pasal omnibus law dipontên ngêrugiin pêgawè ama punya ancêman pênindêsan Hak Asasi Manusia. Dèmonstrasi nyang têrjadi di bêrbagè daèrah di Indonèsia sêlama pandêmi meêrupakan indikasi masarakat Indonèsia nyang sadar hukum dan ngêmêrjuangin hak ama kêwajiban mêrèka.


Setiap anak kan pasti punya hal nyang die takutin, menurut aye juga wajar anak punya rasa takut. Supaya jadi trauma nyang bekepanjangan, kite kudu tau tuh ape nyang bikin anak ketakutan.  Kalo kite udeh tau letak rasa takut si anak, kite kaga boleh maksain anak buat langsung ngelawan rasa takut nyang die punya. Sebagai orang tua, kite jelasin tentang ape nyang die takutin tuh kaga boleh jadi berlebihan, beri penjelasan dari ape nyang die takutin. Hal kaya gitu jangan cuma dilakuim sekali, ada proses nyang lumanyan panjamg supaya anak ngarti apa nyang kite maksud. Terakhir, kite kaga boleh cape buat berusaha.